
Макулдашуунун котормосу Евразия экономикалык комиссиясы тарабынан даярдалды
БИР ТАРАПТАН ЕВРАЗИЯ ЭКОНОМИКАЛЫК БИРЛИГИ ЖАНА АНЫН МҮЧӨ МАМЛЕКЕТТЕРИ МЕНЕН ЭКИНЧИ ТАРАПТАН СЕРБИЯ РЕСПУБЛИКАСЫНЫН ОРТОСУНДА ЭРКИН СООДА АЙМАГЫН ТҮЗҮҮ ЖӨНҮНДӨ МАКУЛДАШУУ
Бир тараптан Евразия экономикалык бирлиги (мындан ары – «ЕАЭБ» деп аталуучу) жана Армения Республикасы, Беларусь Республикасы, Казакстан Республикасы, Кыргыз Республикасы, Россия Федерациясы (мындан ары – «ЕАЭБге мүчө мамлекеттер» деп аталуучу) менен экинчи тараптан Сербия Республикасы (мындан ары – «Сербия» деп аталуучу):
Армения Республикасы, Беларусь Республикасы, Казакстан Республикасы, Кыргыз Республикасы, Россия Федерациясынын ортосунда мурда түзүлгөн эркин сооданы камсыз кылуучу өз ара мамилелерге НЕГИЗДЕНИП;
ЕАЭБге мүчө мамлекеттер менен Сербиянын ортосунда өз ара кызыкчылык туудурган чөйрөлөрдө өз ара соода жана экономикалык кызматташтыкты өнүктүрүүгө жана тереңдетүүгө УМТУЛУП;
Соода жана экономикалык мамилелер үчүн негиз катары рынок экономикасынын принциптерин жактай тургандыгыбызды жана ЕАЭБге мүчө мамлекеттер менен Сербиянын ортосунда өз ара пайдалуу сооданы жана экономикалык мамилелерди өнүктүрүүгө жана кеңейтүүгө көмөктөшүүгө жигердүү катышуу ниетибизди ТАСТЫКТАП;
ЕАЭБ укугуна, ЕАЭБге мүчө мамлекеттердин жана Сербиянын мыйзамдарына, ошондой эле Дүйнөлүк соода уюмунун (мындан ары - «ДСУ» деп аталуучу) эрежелерине ылайык товарлардын жана капиталдын эркин жүгүртүлүшү үчүн зарыл шарттарды ТҮЗҮП;
ДСУга ийгиликтүү кирүүгө өзүнүн даярдыгын жана толук колдоосун БИЛДИРИП жана ЕАЭБдин, Беларусь Республикасынын жана Сербиянын ДСУга мүчөлүгү алардын көп тараптуу соода тутумуна интеграциясын тереңдетүү үчүн жагымдуу шарттарды түзөрүн жана ушул Макулдашуунун Тараптарынын ортосундагы кызматташтыктын деңгээлин жогорулатарын таануу менен;
төмөнкүлөр жөнүндө КЕЛИШИШТИ:

[bookmark: bookmark0]1-берене
Жалпы жоболор

Бир тараптан биргелешип же жекече аракеттенүүчү, 2014-жылдын 29-майындагы Евразия экономикалык бирлиги жөнүндө Келишимден (мындан ары - «ЕАЭБ жөнүндө келишими») келип чыгуучу анын компетенциясынын тиешелүү чөйрөсүнүн алкагында ЕАЭБ жана ЕАЭБге мүчө мамлекеттер жана экинчи тараптан Сербия (мындан ары – «Тараптар») ушул Макулдашуунун Тараптары болуп саналат.
Тараптар ушул Макулдашуунун жоболоруна жана ДСУнун эрежелерине, атап айтканда Тарифтер жана соода боюнча 1994-жылдагы башкы макулдашуунун (мындан ары - «ТСБМ 1994») XXIV беренесине ылайык бир тараптан ЕАЭБ жана ага мүчө мамлекеттердин, экинчи тараптан Сербиянын ортосунда эркин соода режимин түзүү максатында, өз ара сооданы либералдаштырышат. 
[bookmark: bookmark1]2-берене
Максаттар

Ушул Макулдашуунун принциптерин жана эрежелерин эске алуу менен анын кененирээк аныкталган максаттары болуп төмөнкүлөр саналат:
· экономикалык өнүгүүнү тездетүү жана өндүрүштүн туруктуулугуна жана Тараптардын финансылык туруктуулугуна жетишүү максатында өз ара эркин сооданы жана экономикалык өз ара мамилелерди кеңейтүү жана өнүктүрүү;
· ушул Макулдашууну имплементациялоо жана колдонуу жана аны биргелешип башкаруу боюнча натыйжалуу жол-жоболорду түзүү.
[bookmark: bookmark2]3-берене
Башка эл аралык макулдашуулар менен катышы
1. Ушул Макулдашуу менен 1994-жылдын 15-апрелиндеги Дүйнөлүк соода уюмун түзүү жөнүндө Марракеш макулдашуусунун (мындан ары - «ДСУ Макулдашуусу») жобосунун ортосунда кандайдыр бир айырмачылыктар болгон учурда ДСУ Макулдашуусунун бул жобосу мындай айырмачылыктар бөлүгүндө артыкчылыктуу күчкө ээ болот.
2. Ушул берененин 1-пунктунда көрсөтүлгөн айырмачылыктар келип чыккан учурда Тараптар өз ара алгылыктуу чечимди иштеп чыгуу үчүн токтоосуз консультацияларды өткөрүшөт.

 Эркин соода режими

1. Эгерде ушул Макулдашууда башкасы каралбаса, Тараптар Тараптардын биринин аймагынан чыгарылган товарларды ташып чыгууга карата же ташып кирүүгө байланыштуу бажы алымдарын жана бажы алымдарынын эквиваленттүү эффектине ээ болгон ар кандай жыйымдарды колдонушпайт.
2. Ушул беренедеги эч нерсе Тараптарга кайсы мезгил аралыгында болбосун кайсы бир товарды ташып кирүүгө карата төмөнкүлөрдү салууга карата тоскоолдук кылбайт:
(а) ушул Макулдашуунун 8-беренесинин жоболоруна ылайык, ата мекендик окшош товарларга карата алынуучу ички салыкка эквиваленттүү алым;
(b) Тараптын мыйзамдарына жана башка ченемдик укуктук актыларына ылайык ушул Макулдашуунун 18, 19 жана/же 21-беренелерине ылайык алынуучу ар кандай алым.
(c) Ушул Макулдашуунун 6-беренесине ылайык колдонулуучу көрсөтүлгөн кызматтардын наркына шайкеш келген төлөмдөр же башка жыйымдар.
3. Бажы алымдары жана бажы алымдарына эквиваленттүү ар кандай жыйымдар ушул Макулдашуунун «Евразия экономикалык бирлигине мүчө мамлекеттерден Сербия Республикасынын бажы аймагына импорттоодо эркин соода режиминен алып салуулар колдонулган товарлардын тизмеси» № 1 тиркемесинде жана «Сербия Республикасынан Евразия экономикалык бирлигинин бажы аймагына импорттоодо эркин соода режиминен алып салуулар колдонулган товарлардын тизмеси» № 2 тиркемесинде көрсөтүлгөн товарларга карата колдонулат. Мындай бажы алымдары жана жыйымдары ТСБМ 1994 1-беренесинде аныкталган эң жагымдуу режимдин шарттарына ылайык колдонулат.
4. Экспорттук алымдарды колдонуу Тараптардын мыйзамдарына жана башка ченемдик укуктук актыларына жана ДСУнун макулдашуусунун алкагында алардын тиешелүү милдеттенмелерине ылайык жөнгө салынат.

Эң ыңгайлуу режим
ТСБМ 1994 1-беренеси жана ага түшүндүрмө сын-пикирлер, ошондой эле ДСУнун макулдашуусуна ылайык колдонулуучу ТСБМ 1994 1-беренесинде каралган режимди берүү милдеттенмесинен убактылуу бошотуулар, ар кандай өзгөчөлүктөр жана алып коюулар ушул Макулдашууга киргизилет жана анын ажырагыс бөлүгүн түзөт.
[bookmark: bookmark7]6-берене
 Төлөмдөр жана жыйымдар

Ар бир Тарап ташып кирүүгө же ташып чыгууга карата салынуучу же товарларды ташып кирүүгө же ташып чыгууга байланыштуу бардык жыйымдар менен төлөмдөрдүн ТСБМ 1994 VIII беренесине ылайык келишин камсыз кылууга милдеттенет. Ушул максатта, ТСБМ 1994 VIII беренеси жана ага түшүндүрмө сын-пикирлер, ошондой эле Кошумча жоболор ушул Макулдашууга киргизилген жана анын ажырагыс бөлүгүн түзөт.

Тыюу салуулар, сандык чектөөлөр жана ушул сыяктуу аракеттер
Эгерде ушул Макулдашууда башкасы каралбаса, Тараптар ТСБМ 1994 XI беренесине ылайык келген жана ТСБМ 1994 XIII беренесине ылайык өз ара соодада товарларды ташып кирүүгө жана ташып чыгууга карата тыюу салууларды, сандык чектөөлөрдү же эквиваленттүү натыйжага ээ болгон башка чараларды колдоно алышат.

 Улуттук режим

Ар бир Тарап ТСБМ 1994 III беренесине ылайык экинчи Тараптын товарларына карата улуттук режимди берүүгө милдеттенет. Ушул максатта ТСБМ 1994 III беренеси жана ага түшүндүрмө сын-пикирлер ушул Макулдашууга киргизилген жана анын ажырагыс бөлүгүн түзөт.

 Соодадагы техникалык тоскоолдуктар

1. Тараптар алардын тиешелүү тутумдарын өз ара түшүнүшүүнү жакшыртуу жана алардын ортосундагы соодада ар кандай техникалык тоскоолдуктардын пайда болушун болтурбоо максатында стандарттар, техникалык регламенттер, метрология, рынокту көзөмөлдөө жана шайкештикти баалоо жол-жоболору, анын ичинде аккредитациялоо, сыноо жана сертификациялоо боюнча кызматташууга жана маалымат алмашууга милдеттенишет.
2. Ушул Макулдашуунун жоболорун ишке ашыруу максатында Тараптар стандартташтыруу, техникалык регламенттер, метрология, рынокту көзөмөлдөө жана шайкештикти баалоо жол-жоболору, анын ичинде аккредитациялоо, сыноо жана сертификациялоо үчүн жооптуу компетенттүү органдардын же мекемелердин ортосунда эки тараптуу кызматташтыкты өнүктүрүүгө көмөктөшүүгө милдеттенишет.
3. Тараптар сооданы жөнөкөйлөтүү үчүн конкреттүү товарлардын же товарлардын тобунун шайкештигин баалоо жол-жоболорунун натыйжаларын өз ара таанууну кошкондо, өз ара соодадагы техникалык тоскоолдуктарды четтетүү жөнүндө макулдашууларга кол коюу максатында сүйлөшүүлөрдү демилгелеши мүмкүн.
4. Өндүрүмдүн милдеттүү талаптарга шайкештигин баалоо шарттары жана методдору импорттоочу Тараптын мыйзамдарына жана башка ченемдик укуктук актыларына ылайык жана ДСУнун Макулдашуусунун 1А-тиркемесинде камтылган соодадагы техникалык тоскоолдуктар боюнча Макулдашуунун жоболоруна ылайык тараптардын жооптуу органдары же мекемелери тарабынан аныкталат.
5. Тараптар, эгерде Тараптардын бири экинчи Тарап соодага ашыкча тоскоолдук жараткан же жаратышы мүмкүн болгон чараны ишке киргизди деп эсептесе, өз ара алгылыктуу чечимди иштеп чыгуу максатында Биргелешкен комитеттин алкагында техникалык консультацияларды өткөрүүгө милдеттенишет. Техникалык консультациялар Тараптардын өз ара макулдашуусу боюнча ар кандай ыкмалар менен өткөрүлүшү мүмкүн.

 Санитардык жана фитосанитардык чаралар
1. Өздөрүнүн санитардык жана фитосанитардык чараларын шайкеш келтирүүдө Тараптар ДСУнун Макулдашуусунун 1А-тиркемесинде камтылган санитардык жана фитосанитардык чараларды колдонуу боюнча ДСУнун Макулдашуусуна ылайык санитардык жана фитосанитардык чаралар жаатындагы тиешелүү мыйзамдарды жана башка ченемдик укуктук актыларды колдонууга милдеттенишет.
2. Тараптар Тараптардын ортосундагы соодада алардын терс кесепеттерин минималдаштыруу үчүн санитардык жана фитосанитардык чараларды иштеп чыгууга, кабыл алууга жана/же колдонууга багытталган кошумча макулдашууларга жетише алышат.
3. Ар бир Тарап экинчи Тараптын жазуу жүзүндөгү суроо-талабы боюнча өз ара соодада пайда болгон же келип чыгышы мүмкүн болгон санитардык жана фитосанитардык чараларга тиешелүү ар кандай маселе боюнча тиешелүү мөөнөттө маалымат берүүгө милдеттенет. 
4. Тараптар, эгерде Тараптардын бири экинчи Тарап соодага ашыкча тоскоолдук жараткан же жаратышы мүмкүн болгон чараны ишке киргизди деп эсептесе, өз ара алгылыктуу чечимди иштеп чыгуу максатында биргелешкен комитеттин алкагында техникалык консультацияларды өткөрүүгө милдеттенишет. Техникалык консультациялар Тараптардын өз ара макулдашуусу боюнча ар кандай ыкмалар менен өткөрүлүшү мүмкүн.

 Товарлардын чыккан жери

Товарлардын чыккан жери ушул Макулдашуунун «Товарлардын келип чыгышын аныктоо эрежелери» № 3 тиркемесинде белгиленген Товарлардын келип чыгышын аныктоо эрежелеринин негизинде аныкталат.

 Товарлардын транзити

ТСБМ 1994 V беренеси  ушул Макулдашууга киргизилген жана анын ажырагыс бөлүгүн түзөт.

 Жалпы өзгөчөлүктөр

1. Мындай чаралар бирдей шарттар үстөмдүк кылган Тараптардын ортосунда ээнбаш же негизсиз басмырлоонун же эл аралык соодада жашырылган чектөөнүн каражатын түзө турган ыкмада колдонулбаган шартта, бул Макулдашууда эч нерсе кайсы Тараптын болбосун төмөнкү чараларды көрүүсүнө же колдонуусуна тоскоолдук кылуучу катары чечмеленбөөгө тийиш:
(a)  коомдук адеп-ахлакты коргоо үчүн зарыл;
(b) адамдын, жаныбарлардын же өсүмдүктөрдүн өмүрүн же ал-абалын коргоо үчүн зарыл;
(c) алтынды жана күмүштү ташып кирүүгө же ташып чыгууга тиешелүү;
(d) ТСБМ 1994 жоболоруна карама-каршы келбеген, анын ичинде бажы мыйзамдарынын, ТСБМ 1994 II беренесинин 4-пунктуна XVII беренесине ылайык колдонулган монополиялар жөнүндө эрежелердин сакталышын, патенттерди, товардык белгилерди жана автордук укуктарды коргоону камсыз кылууга жана алдамчылык аракеттердин  алдын алууга тиешелүү болгон мыйзамдарга же башка ченемдик укуктук актыларга ылайык келишин камсыз кылуу үчүн зарыл;
(e) камактагылар чыгарган товарларга тиешелүү;
(f) көркөм, тарыхый же археологиялык баалуулугу бар улуттук байлыктарды коргоо үчүн кабыл алынган;
(g) эгерде мындай чаралар ички өндүрүштү же керектөөнү чектөө менен бир мезгилде жүргүзүлсө, түгөнүүчү жаратылыш ресурстарын сактоого тиешелүү болгон;
(h) ДСУнун кароосуна берилген критерийлерге ылайык келген жана мындайды четке какпаган же кароого берилген жана четке кагылбаган товарлар жөнүндө өкмөттөр аралык макулдашуу боюнча милдеттенмелерди аткаруу үчүн кабыл алынган;
(i) мындай материалдардын ички баасы өкмөт тарабынан ишке ашырылып жаткан турукташтыруу планынын бир бөлүгү катары дүйнөлүк баага караганда төмөн деңгээлде кармалып турган мезгилде ата мекендик иштетүү өнөр жайын мындай материалдардын жетиштүү саны менен камсыз кылуу үчүн зарыл болгон, ата мекендик материалдарды экспорттоону чектөө менен байланышкан; мындай чектөөлөр – бул ата мекендик өнөр жайдын экспортун кеңейтүүгө же коргоого көмөк көрсөтпөгөн жана басмырлоого байланыштуу ТСБМ 1994 жоболорунан четтебеген шартта;
(j) жалпы же белгилүү бир регион үчүн тартыштык болуп саналган товарларды сатып алуу же бөлүштүрүү үчүн маанилүү болгон; ар кандай мындай чаралар бул товарларды эл аралык жеткирүүлөрдө Тараптар адилеттүү үлүшкө ээ болгон принцип менен шайкеш келген шартта жана ушул Макулдашуунун башка жоболору менен шайкеш келбеген ар кандай мындай чаралар аларды колдонууга себеп болгон шарттар иштебей калгандан кийин өзүнүн колдонулушун токтотот.
2. Тараптар ушул Беренеге ылайык көрүлгөн чаралар жана алардын колдонулушу токтотулгандыгы жөнүндө мүмкүнчүлүккө жараша бири-бирине маалымдоого милдеттенишет.
[bookmark: bookmark16]14-берене
Коопсуздук себептери боюнча өзгөчөлүктөр
Ушул Макулдашууда эч нерсе төмөнкүчө чечмеленбөөгө тийиш:
(а) ар бир Тарапка анын коопсуздугунун олуттуу кызыкчылыктарына карама-каршы келген маалыматты берүү талабы катары, же
(b) ар бир Тараптын коопсуздугунун олуттуу кызыкчылыктарын коргоо үчүн зарыл деп эсептеген иш-аракеттерди жасоосуна тоскоол болгондой: 
(i) бөлүнүүчү материалдарга же алар өндүргөн материалдарга карата;
(ii) курал-жаракты, ок-дарыларды жана аскердик багыттагы продукцияларды сатууга, ошондой эле куралдуу күчтөрдү жабдуу максатында тикелей же кыйыр түрдө жүзөгө ашырылуучу башка товарларды жана материалдарды сатууга карата;
(iii) аскердик мезгилде же эл аралык мамилелерде башка өзгөчө кырдаалдарда кабыл алынган; же
(c) дүйнөдөгү тынчтыкты жана эл аралык коопсуздукту сактоо үчүн Бириккен улуттар уюмунун Уставы боюнча милдеттенмелерин аткаруу үчүн ар бир Тараптын ар кандай аракеттерди көрүүсүнө тоскоол болгондой. 
[bookmark: bookmark18]15-берене
Төлөм балансын камсыз кылуу максатында чектөөлөр
1. Эгерде кайсы бир Тарап төлөм балансынын олуттуу тартыштыгына жана тышкы финансылык кыйынчылыктарга туш болсо же бул коркунучка дуушар болсо, анда ал ТСБМ 1994 XII беренесине жана ТСБМ 1994 Төлөм балансынын жоболору жөнүндө макулдашууга ылайык импортту чектөө чараларын колдонууга киргизе алат. Мындай чектөө чаралары Эл аралык валюта фондунун Макулдашуусунун беренелерине ылайык келүүгө тийиш.
2. Тиешелүү Тарап төлөм балансын камсыз кылуу үчүн мындай чараларды колдонууга киргизүү ниетин жана аларды ишке ашыруунун жана жокко чыгаруунун 0 графигин экинчи Тарапка токтоосуз билдирүүгө милдеттенет.
3. Ушул берененин 1-пунктунда эскертилген чектөө чаралары кабыл алынган же күчүндө сакталган учурда, Биргелешкен комитет тарабынан консультациялар өз убагында өткөрүлүүгө тийиш. Мындай консультациялардын жүрүшүндө тиешелүү Тараптын төлөм балансынын абалы жана ушул беренеге ылайык кабыл алынган же күчүндө сакталып турган чектөө чаралары, мындан тышкары төмөнкү факторлорду эске алуу менен бааланууга тийиш:
(a) төлөм теңдеминин тартыштыгынын мүнөзү жана мааниси;
(b) экинчи Тараптын экономикасы үчүн чектөөлөрдүн мүмкүн болуучу кесепеттери; жана
(c) Тарапка жеткиликтүү болгон альтернативдүү түзөтүүчү чаралар.
Консультациялардын жүрүшүндө кандайдыр бир чектөөчү чаралардын ТСБМ 1994 XII беренесине ылайык келүү маселелери каралууга тийиш.

[bookmark: bookmark20]16-берене
Интеллектуалдык менчик укуктарын коргоо
1. Ушул Макулдашуунун максаттары үчүн интеллектуалдык менчик Бүткүл дүйнөлүк интеллектуалдык менчик уюмунун 1967-жылдын 14-июлунда кол коюлган конвенциясынын 2-беренесинде аныкталган интеллектуалдык менчикти билдирет.
2. Тараптар интеллектуалдык менчикке болгон укуктарды коргоонун маанилүүлүгүн түшүнүшөт жана өздөрү тараптары болуп саналган интеллектуалдык менчик боюнча эл аралык макулдашууларды адекваттуу жана натыйжалуу ишке ашырууну камсыз кылууга милдеттенишет. ДСУ Макулдашуусунун 1С-тиркемесиндеги Интеллектуалдык менчик укуктарынын соода аспектилери боюнча Макулдашуунун (мындан ары – «ТРИПС макулдашуусу») катышуучусу болуп саналган Тараптар ушундай менен белгиленген өздөрүнүн милдеттенмелерин ырасташат. ТРИПС Макулдашуусунун тарабы болбогон Тараптар ТРИПС Макулдашуусунун принциптерин сактоого тийиш. 
3. Ар бир Тарап экинчи Тараптын жарандарына карата ТРИПС Макулдашуусунун 3 жана 5-беренелеринде каралган жобого жана өзгөчөлүктөргө ылайык интеллектуалдык менчик укуктарын коргоо боюнча өзүнүн жарандарына карата колдонулуп жаткандан кем эмес жагымдуу режим колдонот.
4. Ар бир Тарап экинчи Тараптын жарандарына карата ТРИПС макулдашуусунун жоболоруна, атап айтканда, анын 4 жана 5-беренелерине ылайык интеллектуалдык менчикке болгон укуктарды коргоо боюнча кайсы болбосун башка өлкөнүн жарандарына карата колдонгон режимден кем эмес жагымдуу режимди колдонууга тийиш.
5. Тараптар ушул Макулдашууда камтылган интеллектуалдык менчик укуктарын ар кандай жол менен бузган учурда натыйжалуу чараларды колдонууга кепилдик берүү үчүн ТРИПС Макулдашуусунун 41-50-беренелеринде каралган деңгээлде интеллектуалдык менчикке болгон укуктарды сактоону камсыз кылуу үчүн өздөрүнүн тиешелүү мыйзамдарында жана башка ченемдик укуктук актыларында жоболордун болушун камсыз кылууга умтулууга тийиш. Ар бир Тарап анын мыйзамдарына жана башка ченемдик укуктук актыларына жана 1883-жылдын 20-мартындагы Өнөр жай менчигин коргоо боюнча Париж конвенциясынын 10бис-беренесине ылайык ак ниетсиз атаандаштыктан натыйжалуу коргоону кепилдейт.
6. Тараптар интеллектуалдык менчикке байланыштуу маселелер боюнча кызматташууга милдеттенишет. Тараптардын биринин суроо-талабы боюнча Тараптар мындай маселелер боюнча, атап айтканда интеллектуалдык менчикке болгон укуктарды шайкеш келтирүү, башкаруу жана талап кылуу боюнча учурдагы же келечектеги эл аралык конвенцияларга жана ДСУ, Бүткүл дүйнөлүк интеллектуалдык менчик уюму сыяктуу эл аралык уюмдардагы аракеттерге тиешелүү, ошондой эле интеллектуалдык менчик маселелери боюнча Тараптардын үчүнчү тараптар менен мамилелерине тиешелүү маселелер боюнча эксперттердин кеңешмелерин өткөрүүгө тийиш.

7. Соода шарттарына таасир этүүчү интеллектуалдык менчикке болгон укуктарды коргоо жаатында көйгөйлөр пайда болгон учурда, Биргелешкен комитетте Тараптардын биринин суроо-талабы боюнча өз ара алгылыктуу чечимдерди иштеп чыгуу максатында техникалык консультациялар уюштурулууга тийиш. Техникалык консультациялар Тараптардын өз ара макулдашуусу боюнча ар кандай ыкмалар менен өткөрүлүшү мүмкүн.
[bookmark: bookmark22]17-берене
Мамлекеттик соода ишканалары
Ар бир Тарап өзүнүн мамлекеттик соода ишканаларынын ишмердигин ТСБМ 1994 XVII беренесине, ага карата түшүндүрмө сын-пикирлерге жана ушул Макулдашууга киргизилген жана анын ажырагыс бөлүгүн түзгөн ТСБМ 1994 XVII беренесин чечмелөө жөнүндө макулдашууларга ылайык келишин камсыз кылууга милдеттенет.
[bookmark: bookmark24]18-берене.
Демпингге каршы жана компенсациялык чаралар
1. Ушул Макулдашуунун жоболору Тараптарга ушул беренеге, ушул Макулдашуунун 20 жана 22-беренелерине ылайык демпингге каршы жана компенсациялык чараларды колдонууга тоскоолдук кылбайт.
2. Тараптар ТСБМ 1994 VI беренесинин жоболоруна, ТСБМ 1994 VI беренесин колдонуу боюнча макулдашууга (мындан ары – «Демпингге каршы макулдашуу»),   ДСУнун макулдашуусунун 1А-тиркемесинде камтылган Субсидиялар жана компенсациялык чаралар боюнча макулдашууга (мындан ары – «СКЧ боюнча макулдашуу») ылайык, ушул берененин жоболорун, 20 жана 22-беренелерди эске алуу менен, ошондой эле ушул Макулдашуунун «Демпингге каршы иликтөөлөрдө нормалдуу наркты аныктоо жөнүндө жобо» № 4 тиркемесин эске алуу менен демпингге каршы жана компенсациялык чараларды колдонушат.
3. Демпингге каршы иликтөөлөрдү жана ар кандай кийинки демпингге каршы жол-жоболорду, анын ичинде кайра карап чыгуу максаттары үчүн Сербия ЕАЭБге мүчө мамлекеттерди өзүнчө карайт жана жалпы ЕАЭБден импортко карата демпингге каршы чараларды колдонбойт. 
4. Компенсациялык иликтөөлөрдү жана ар кандай кийинки компенсациялык жол-жоболорду, анын ичинде кайра карап чыгуу максаттары үчүн, СКЧ боюнча макулдашуунун 2-беренесин түшүнүүдө спецификалык болуп саналган ЕАЭБдин бардык мүчө-мамлекеттеринин өндүрүүчүлөрү үчүн ЕЭАБ деңгээлинде берилген, СКЧ боюнча макулдашуунун 1-беренесин жана ТСБМ 1994 XVI беренесин түшүнүүдө субсидиялар бар жана мындай субсидиялар компенсациялык иликтөөнү жүргүзүүнүн жүрүшүндө талданган учурларды кошпогондо, Сербия ЕАЭБге мүчө мамлекеттерди өзүнчө карайт жана жалпы ЕАЭБден импортко компенсациялык чараларды колдонбойт.
5. Демпингге каршы иликтөөлөрдү же компенсациялык иликтөөлөрдү баштоо мүмкүнчүлүгүн караган Тарап экинчи Тарапка иликтөө жүргүзүү башталган датага чейин он беш (15) күндөн кечиктирбестен иликтөө жүргүзүү жөнүндө арызды алгандыгы тууралуу жазуу жүзүндө кабарлайт.
[bookmark: bookmark26]19-берене.
Глобалдык атайын коргоо чаралары
1. Ушул Макулдашуунун жоболору Тараптардын ушул беренеге, ушул Макулдашуунун 20 жана 22-беренелерине ылайык глобалдуу атайын коргоо чараларын колдонуусуна тоскоолдук кылбайт.
2. Тараптар глобалдык атайын коргоо чараларын ТСБМ 1994 XIX беренесинин жоболоруна жана ДСУнун макулдашуусунун 1А-тиркемесинде камтылган  Атайын коргоо чаралары боюнча макулдашууга (мындан ары «АКЧ боюнча макулдашуу») ылайык, ушул берененин, ушул Макулдашуунун 20 жана 22-беренелеринин жоболорун эске алуу менен колдонушат.
3. Глобалдуу атайын коргоочу иликтөөлөрдү жүргүзүү жана чараларды, ошондой эле ар кандай кийинки жол-жоболорду, анын ичинде кайра карап чыгууларды колдонуу максатында Сербия ЕАЭБге мүчө мамлекеттерди жалпы ЕАЭБ катары эмес, өз-өзүнчө карайт. Бул жобо Сербиянын ЕАЭБге мүчө мамлекеттердин ар бири үчүн жекече атайын коргоо иликтөөсүн баштоо милдеттенмеси катары каралбоого тийиш.
4. Глобалдык атайын коргоо чарасын колдонууга ниеттенген Тарап экинчи Тарапка токтоосуз түрдө иликтөөнүн башталышына, иликтөөнүн жыйынтыктары боюнча алдын ала жана акыркы тыянактарга тиешелүү бардык зарыл маалыматтарды камтыган жазуу жүзүндөгү кабарлама жөнөтөт.
[bookmark: bookmark28]20-берене
 Консультациялар

Тараптар демпингге каршы, компенсациялык жана глобалдуу атайын коргоо чараларын колдонууга байланышкан маселелер боюнча консультацияларды Тараптардын биринин жазуу жүзүндөгү суроо-талабы боюнча өткөрө алышат. Консультациялар мүмкүн болушунча кыска мөөнөттө, бирок мындай жазуу жүзүндөгү суроо-талапты алгандан кийин отуз (30) күндөн кечиктирилбестен өткөрүлүүгө тийиш. Мындай консультациялар Тараптарга демпингге каршы иликтөөлөрдү, компенсациялык иликтөөлөрдү жана атайын коргоо иликтөөлөрүн демилгелөөгө тоскоолдук кылбайт жана мындай иликтөөлөрдү жүргүзүүнү кыйындатпайт.
[bookmark: bookmark29]21-берене. Эки тараптуу коргоо чаралары
1. Эгерде ушул Макулдашууга ылайык бажы алымдарын төмөндөтүүнүн же жоюунун натыйжасында, ушул Макулдашуунун «Евразия экономикалык бирлигине мүчө мамлекеттерден Сербия Республикасынын бажы аймагына импорттоодо эркин соода режиминен алып коюу колдонулган товарлардын тизмеси» 1-тиркемесине жана «Сербия Республикасынан Евразия экономикалык бирлигинин бажы аймагына импорттоодо эркин соода режиминен алып коюу колдонулган товарлардын тизмеси» 2-тиркемесине ылайык тарифтик квота белгиленген товарларды кошпогондо, Тараптардын биринен чыгарылган кандайдыр бир товарды экинчи Тараптын аймагына импорттоо импорттоочу Тарапта окшош же түздөн-түз атаандаш товарларды өндүргөн экономика тармагына олуттуу зыян келтирүүнүн же аны келтирүү коркунучунун олуттуу себеби болуп саналган шарттарда анын ата мекендик өндүрүшүнө карата абсолюттук мааниде же салыштырмалуу түрдө көп санда жүзөгө ашырылса, анда импорттоочу Тарап ушул берененин жоболоруна ылайык олуттуу зыянды же аны келтирүү коркунучун болтурбоо же четтетүү үчүн зарыл болгон өлчөмдө эки тараптуу коргоо чарасын колдоно алат.
2. Эки тараптуу коргоо чарасы жогорулаган импорт олуттуу зыян келтирүүнүн же аны келтирүү коркунучунун олуттуу себеби болуп санала тургандыгы жөнүндө далилдер болгон учурда гана колдонулат.
3. Ушул беренеге ылайык эки тараптуу коргоо чарасын колдонууга ниеттенген Тараптар кыска мөөнөттө жана кандай учурда болбосун эки тараптуу коргоо чарасын колдонуудан мурдагы жол-жобо башталганга чейин бул жөнүндө экинчи Тарапка билдирет жана бардык зарыл маалыматтарды жана консультацияга суроо-талапты берет. Тараптардын биринин суроо-талабы боюнча Тараптар өз ара алгылыктуу чечимдерди иштеп чыгуу үчүн токтоосуз консультацияларды өткөрүшөт. Эгерде өз ара алгылыктуу чечим суроо-талапты алгандан кийин отуз (30) күндүн ичинде иштелип чыкпаса, анда импорттоочу тарап эки тараптуу коргоо чарасын колдонуудан мурдагы жол-жобону башташы мүмкүн.
4. Кечиктирүү кийинчерээк жоюу кыйын болгон зыянга алып келе турган оор жагдайларда, Тарап экинчи Тараптан чыгарылган товардын импортунун көбөйүшү экономикалык тармакка олуттуу зыян келтирүүнүн же аны келтирүү коркунучунун олуттуу себеби болуп санала тургандыгынын ачык далилдери бар экендиги тууралуу алдын ала аныктоонун негизинде жол-жобо башталгандан кийин алдын ала эки тараптуу коргоо чарасын колдоно алат.
Чара колдонуп жаткан Тарап кыска мөөнөттө жана кандай болгон учурда да алдын ала эки тараптуу коргоо чарасы колдонулганга чейин экинчи Тарапка кабарлайт жана консультация берүү мүмкүнчүлүгүн берет. Кабарламада бардык зарыл болгон маалыматтар, анын ичинде экинчи Тараптан чыгарылган товардын импорту олуттуу зыяндын же аны келтирүү коркунучунун олуттуу себеби болуп саналгандыгынын далилдери, товардын толук сыпаттамасы жана сунушталган алдын ала чара, ошондой эле аны киргизүүнүн сунушталган датасы жана колдонуунун күтүлгөн мөөнөтү камтылууга тийиш. Бул пунктка ылайык кабарлоону алгандан кийин отуз (30) күндүн ичинде жөнөтүлгөн Тараптардын суроо-талабы боюнча Тараптар өз ара алгылыктуу чечимди иштеп чыгуу үчүн токтоосуз консультацияларды өткөрүшөт. Бул консультациялар Тараптардын алдын ала эки тараптуу коргоо чарасын колдонууларына тоскоолдук кылбайт.
Кайсы бир алдын ала эки тараптуу коргоо чарасынын колдонуу мөөнөтү жүз сексен (180) күндөн ашпоого тийиш.
Тарап алдын ала эки тараптуу коргоо чарасын тиешелүү товарга карата эки тараптуу алдын ала коргоо чарасы колдонууга киргизилген учурда колдонулган эң ыңгайлуу режимдин алкагында бажы алымынын учурдагы коюмунан ашпаган, зарыл болгон деңгээлге чейинки бажы алымынын колдонулуучу коюмун жогорулатуу формасында гана колдоно алат. 
Эгерде жол-жобо акыркы эки тараптуу коргоо чарасын колдонбостон токтотулса, чара колдонуучу Тарап ар кандай алдын ала эки тараптуу коргоо чарасын колдонуунун натыйжасында төлөнгөн алымдын ордун кыска мөөнөттө толтурат. Мындай учурда алдын ала эки тараптуу коргоо чарасын колдонгон Тарап алдын ала эки тараптуу коргоо чарасы киргизилгенге чейин колдонулган бажы алымынын коюмун колдонот жана жол-жобо токтотулгандан кийин эки (2) жылдын ичинде ошол эле товарга карата жол-жобону баштабайт.
Ар кандай алдын ала эки тараптуу коргоо чарасынын колдонулуу мөөнөтү ушул берененин 9-пунктунда баяндалган чаранын колдонулуу мөөнөтүнүн бөлүгү катары эсептелет.
5.Ушул беренеге ылайык акыркы эки тараптуу коргоо чарасын колдонууга ниеттенген Тарап акыркы эки тараптуу коргоо чарасы киргизилгенге чейин кыска мөөнөттө жана кандай учурда болбосун бул тууралуу экинчи Тарапка кабарлайт жана консультацияларды өткөрүү мүмкүнчүлүгүн берет. Кабарламада бардык зарыл маалыматтар, анын ичинде экинчи Тараптан чыгарылган товардын импортунун жогорулашы олуттуу зыяндын же аны келтирүү коркунучунун олуттуу себеби болуп санала тургандыгы жөнүндө далилдер, товардын толук сыпаттамасы жана сунуш кылынган акыркы эки тараптуу коргоо чарасы, ушул берененин 7-пунктунда көрсөтүлгөн компенсация жөнүндө маалыматтар, аны киргизүүнүн болжолдуу датасы, колдонуунун күтүлгөн мөөнөтү жана бар болгон учурда аны акырындык менен жокко чыгаруунун графиги камтылууга тийиш.
Ушул берененин 6-пунктуна ылайык тарифтик квотаны бөлүштүрүү максаттары үчүн Сербия кабарламага башка тараптан чыгарылган товардын импортунун көлөмдөрү, бул импорттун өсүү ыргагы, ЕАЭБдин ар бир мүчө мамлекети үчүн өзүнчө аныкталган импорттун үлүштөрү, ошондой эле ЕАЭБ үчүн тарифтик квотанын өлчөмү, ЕАЭБге мүчө мамлекеттердин ортосунда жеке ички квотанын көлөмдөрдүн алдын ала бөлүштүрүлүшү жана болгон учурда Сербиянын экономика тармагына таасир этиши мүмкүн болгон ар кандай башка факторлор тууралуу маалыматты киргизет.
Ушул пунктка ылайык кабарлама алгандан кийин отуз (30) күндүн ичинде жиберилген экспорттоочу Тараптын суроо-талабы боюнча Тараптар өз ара алгылыктуу чечимди, анын ичинде компенсацияны иштеп чыгуу үчүн токтоосуз консультацияларды өткөрүшөт. Өз ара алгылыктуу чечимге жетишилген учурда бул чечим жазуу жүзүндө таризделет жана макулдашуунун Тараптары үчүн милдеттүү болуп саналат. Эгерде Тараптар суроо-талапты алган күндөн тартып отуз (30) күндүн ичинде өз ара алгылыктуу чечим таппаса, импорттоочу Тарап акыркы эки тараптуу коргоо чарасын колдоно алат.
6. Ушул берененин 1-пунктунда аныкталган шарттар аткарылган учурда импорттоочу Тарап акыркы эки тараптуу коргоо чарасын тарифтик квота формасында гана колдоно алат.
Ушул берененин максаттарында «тарифтик квота» Тараптардын биринин аймагынан чыгарылган, ушул Макулдашуунун 4-беренесине ылайык берилүүчү, эркин соода режиминин алкагында импорттоого уруксат берилген товардын белгиленген санын билдирет.
Тарифтик квотадан ашык импорттолуучу товарлар үчүн бажы алымынын колдонулуучу коюму акыркы эки тараптуу коргоо чарасы киргизилген датага карата колдонулуучу эң ыңгайлуу режимдин алкагында бажы алымынын колдонуудагы коюмунан ашпаган зарыл деңгээлге чейин көбөйтүлөт.
Бул чара колдонуп жаткан Тараптын аймагына бир Тараптан чыгарылган товардын импортунун санын, статистикалык дайындар боюнча акыркы үч (3) жылдагы импорттун орточо көлөмү кабыл алынган өткөн мезгилдин деңгээлинен төмөн кыскартууга тийиш эмес. Деңгээл – ушул Макулдашуу күчүнө кирген датадан мурунку мезгил үчүн Тараптан товардын бардык импортунун жана ушул Макулдашуунун 4-беренесине ылайык эркин соода режими жайылтылган товардын импортунун негизинде, ушул Макулдашуу күчүнө кирген күндөн кийинки мезгил үчүн аныкталат.
Эки тараптуу коргоо чараларын колдонуу максатында Сербия ушул пунктка ылайык ЕАЭБдин бардык мүчө мамлекеттери үчүн тарифтик квотанынын жеке ички квотасын (мындан ары – «жеке квота») бөлүштүрүүнү жана башкарууну жүзөгө ашырат.
Сербия төмөнкүлөрдүн негизинде ЕАЭБге мүчө ар бир мамлекет үчүн жеке квоталарды бөлүштүрөт:
(a) статистикалык дайындар жеткиликтүү болгон акыркы үч (3) репрезентативдик жыл ичинде ЕАЭБдин экспорттоочу мүчө мамлекетинен импорт жок болгон учурда же анын импортунун көлөмү бардык ЕАЭБдин импортунун жалпы көлөмүнүн беш (5) пайызынан ашпаса, ЕАЭБдин ошол мүчө мамлекетине бөлүштүрүлгөн жеке квота ЕАЭБ үчүн белгиленген тарифтик квотанын беш (5) пайызынан кем болбоого тийиш;
(b) ЕАЭБ үчүн белгиленген тарифтик квотанын калган көлөмү Сербия тарабынан ЕАЭБге мүчө башка мамлекеттерге ушул пункттун төртүнчү абзацында көрсөтүлгөн мезгил ичинде ушул ЕАЭБге мүчө мамлекеттерден товардын импортуна пропорционалдуу түрдө бөлүштүрүлөт;
(c) эгерде Сербия экинчи Тараптан ЕАЭБге мүчө мамлекет товарды жеткирүүгө жана тарифтик квотаны бөлүштүрүүгө кызыкдар эместиги жөнүндө маалымат алса, анда Сербия ЕАЭБге мүчө ошол мамлекетке бөлүштүрүлгөн жеке тарифтик квотаны ушул пункттун (b) пунктчасында ЕАЭБ үчүн белгиленген тарифтик квотанын калган көлөмүнө кошот.

ЕАЭБ ушул берененин 5-пунктуна ылайык, бирок ушул берененин 5-пунктуна ылайык консультацияга суроо-талап алынган датадан тартып жыйырма беш (25) күндөн кечиктирбестен өткөрүлгөн консультацияларда ЕАЭБге мүчө мамлекеттер үчүн жеке квоталарды кайра бөлүштүрүү боюнча сунуш бере алат. Сербия бул сунуштарга ылайык ЕАЭБге мүчө мамлекеттер үчүн жеке квоталарды кайра бөлүштүрөт.
7. Ага карата чара колдонулушу мүмкүн болгон Тарапка соодага таасир этүүгө кыйла даражада эквиваленттүү өлчөмдө жана/же бул Тараптан импортко карата эки тараптуу коргоо чарасын колдонуудан күтүлүүчү кошумча алымдарга олуттуу даражада эквиваленттүү өлчөмдө жеңилдик берүү түрүндөгү компенсация сунушталууга тийиш.
Тарап ушул берененин 5-пунктунда көрсөтүлгөн консультацияга суроо-талапты алган датадан тартып отуз (30) күндүн ичинде өз ара алгылыктуу чечимди издөө максаттары үчүн берилген маалыматты иликтейт. Мындай чечим жок болгон учурда, импорттоочу Тарап көйгөйдү чечүү үчүн эки тараптуу коргоо чарасын колдоно алат жана өз ара алгылыктуу чечим жок болгон учурда, эки тараптуу коргоо чарасы колдонулган Тарап компенсациялык чараны колдоно алат.
Компенсациялоочу чара жөнүндө башка Тарапка компенсациялоочу чара колдонулганга чейин кеминде отуз (30) күн мурда кыска мөөнөттө кабарланат.
Компенсациялоочу чара, эреже катары олуттуу даражада соодага таасир этүүгө эквиваленттүү өлчөмдө жана/же эки тараптуу коргоо чарасын колдонуудан күтүлүүчү кошумча алымдарга олуттуу даражада эквиваленттүү өлчөмдө жеңилдиктерди берүүнү токтотуу формасында колдонулат.
Компенсациялоочу чара соодага олуттуу даражада эквиваленттүү таасир этүүгө жетишүү үчүн зарыл болгон минималдуу мөөнөттүн ичинде жана кандай учурда болбосун ушул берененин 6-пунктуна ылайык кабыл алынган эки тараптуу коргоо чарасынын колдонулуу мөөнөтүнүн ичинде гана колдонулат. Компенсацияны же компенсациялоочу чараларды аныктоодо алдын ала эки тараптуу коргоо чаралары эске алынат.
8. Эки тараптуу коргоо чарасын киргизүүдөн мурдагы жол-жобо ал башталган датадан тартып тогуз (9) айдын ичинде бүтүүгө тийиш.
9. Эки тараптуу коргоо чарасы эки (2) жылдан ашпаган мөөнөткө колдонулат. Эки тараптуу коргоо чарасынын колдонуу мөөнөтү олуттуу зыянды же мындай зыян келтирүү коркунучун четтетүү же болтурбоо жана экономиканын тармагын өзгөрүп турган экономикалык шарттарга адаптациялоо зарылчылыгынын далилдери болгондо бир (1) жылга узартылышы мүмкүн. Тарап бир эле товарга карата мындай чара мурда колдонулган мөөнөткө барабар болгон мөөнөттүн ичинде эки тараптуу коргоо чарасын кайталап колдонбойт.
10. Бир эле товарга карата эки тараптуу коргоо чарасы эки жолудан ашык колдонулушу мүмкүн эмес.
11. Эки тараптуу коргоо чарасынын колдонулушу аяктагандан кийин бажы алымынын коюму, эгерде чара киргизилбеген учурда чаранын колдонулушу аяктаган датага карата колдонула турган деңгээлде белгиленет.
12. Эки тараптуу коргоо чарасы ушул Макулдашуу күчүнө кирген датадан тартып алгачкы алты (6) айдын ичинде колдонулбайт.
13. Өз ара соодада бир дагы Тарап бир эле товарга карата бир эле учурда эки тараптуу коргоо чарасын жана глобалдуу атайын коргоо чарасын колдонбойт.
[bookmark: bookmark30]22-берене
Маалымат алмашуу

1. Ушул Макулдашуунун 18-22-беренелеринин колдонулушуна туура келген маселелер боюнча Тараптардын ортосундагы ар кандай расмий байланыштар жана документтер менен алмашуу Тараптардын компетенттүү органдарынын ортосунда жүзөгө ашырылат.
2. Тараптар 21-берененин 3, 5 – 7-пункттарына ылайык даярдалган кабарламалардын жана суроо-талаптардын электрондук көчүрмөлөрү кабарламалар жана суроо-талаптар менен кагаз жүзүндөгү расмий каттар жөнөтүлгөн күнү берилүүгө тийиш. Ушул Макулдашуунун 21-беренесинин максаттары үчүн мындай дата болуп кабарламанын же суроо-талаптын датасы саналат.
3. Тараптар ушул Макулдашуу күчүнө кирген датадан тартып отуз (30) күндүн ичинде компетенттүү органдардын, анын ичинде иликтөө жүргүзүүчү органдардын аталыштары жана байланыш даректери жөнүндө маалыматтар менен алмашышат. Тараптар компетенттүү органдарга, анын ичинде иликтөө жүргүзүүчү органдарга тиешелүү бардык өзгөрүүлөр жөнүндө бири-бирине кыска мөөнөттө кабарлашат.
[bookmark: bookmark31]23-берене
Талаштарды чечүү

Ушул Макулдашууну чечмелөөдөн жана/же колдонуудан келип чыккан Тараптардын ортосундагы ар кандай талаштар ушул Макулдашуунун «Талаштарды чечүү» 5-тиркемесинде белгиленген эрежелерге жана жол-жоболорго ылайык чечилет.

[bookmark: bookmark32]24-берене
Транспаренттүүлүк жана маалымат алмашуу
Ар бир Тарап өзүнүн мыйзамдарына жана башка ченемдик укуктук актыларына ылайык, анын мыйзамдары жана жалпы колдонуудагы башка ченемдик укуктук актылары, ошондой эле ушул Макулдашуунун колдонуу чөйрөсүнө кирген ар кандай маселелер боюнча анын тиешелүү эл аралык макулдашуулары күчүнө кирген датадан кечиктирбестен өз убагында жарыяланышын же башка жол менен эркин кирүү үчүн, анын ичинде мүмкүн болушунча электрондук формада жайгаштырылышын камсыз кылат.
Максималдуу мүмкүнчүлүккө жараша ар бир Тарап экинчи Тарапка ушул Макулдашууну колдонууга же ушул Макулдашуунун алкагында башка Тараптын кызыкчылыктарына олуттуу таасир этиши мүмкүн болгон ар кандай чаралар жөнүндө кабарлайт.
[bookmark: bookmark34]25-берене
 Электрондук соода

Тараптар экөөнүн ортосундагы соода үчүн электрондук сооданын өсүп жаткан маанисин моюнга алышат. Ушул Макулдашуунун товарларды соодалоого тиешелүү жоболорун колдоо максатында Тараптар өз ара пайда көрүү үчүн электрондук соода чөйрөсүндө кызматташат.
[bookmark: bookmark35]26-берене
 Купуя маалымат

1. Ар бир Тарап өз мыйзамдарына жана башка ченемдик укуктук актыларына ылайык ушул Макулдашуунун алкагында башка Тарап тарабынан купуя маалымат катары берилген маалыматтын купуялуулугун камсыз кылууга милдеттенет.
2. Ушул Макулдашууда аны ачыкка чыгаруу – мыйзамдарды колдонууга тоскоолдук кылышы мүмкүн болгон, же ага мыйзамдар жана башка ченемдик укуктук актылар менен тыюу салынган же чектелген, же башка жол менен коомдук кызыкчылыктарга карама-каршы келиши мүмкүн болгон, же жеке же мамлекеттик айрым ишканалардын (ар кандай чарба жүргүзүүчү субъекттин) мыйзамдуу кызыкчылыктарына шек келтириши мүмкүн болгон маалыматты берүүгө же ага кирүү мүмкүнчүлүгүн берүүгө Тараптарды эч нерсе милдеттендирбейт.
[bookmark: bookmark36]27-берене
Тиркемелер

Ушул Макулдашуунун тиркемелери ушул Макулдашуунун ажырагыс бөлүгү болуп саналат.
[bookmark: bookmark37]
28-берене
 Биргелешкен комитет

1. Тараптар ушуну менен ар бир Тараптын өкүлдөрүн камтыган Биргелешкен комитетти уюштурушат, аны эки өкүл биргелешип жетектейт – бири Евразия экономикалык комиссиясынын коллегиясынын мүчөсү тарабынан көрсөтүлгөн Евразия экономикалык бирлигинен жана анын мүчө мамлекеттеринен, экинчиси министрдин же алар дайындаган өкүлдөрдүн деңгээлинде Сербия Өкмөтүнөн болот. Тараптар бул максат үчүн зарыл ыйгарым укуктарга ээ болгон улук кызмат адамдары тарабынан көрсөтүлөт.
2. Тараптар Биргелешкен комитеттин отуруму өткөрүлгөнгө чейин кеминде отуз (30) күн мурда өз өкүлдөрү жөнүндө маалымдарды бири-бирине билдиришет.
3. Биргелешкен комитеттин милдеттерине төмөнкүлөр кирет:
(a) ушул Макулдашуунун колдонулушуна жана колдонууга байланыштуу бардык маселелерге мониторинг жүргүзүү жана изилдөө; 
(b) Тараптардын ортосундагы соода мамилелерин андан ары өнүктүрүү мүмкүнчүлүктөрүн карап чыгуу;
(c) ушул Макулдашууга карата ар кандай түзөтүүлөрдү иликтөө жана Тараптардын кароосуна берүү; жана
(d) ушул Макулдашууну колдонуу жаатынын жана максаттарынын алкагында Тараптар тарабынан берилген, ушул Макулдашуунун алкагындагы ар кандай маселелер менен байланышкан башка аракеттерди аткаруу.
4. Биргелешкен комитет өзүнүн функцияларын аткаруу максатында туруктуу же ad hoc комитеттерди же жумушчу топторду түзө алат жана аларга конкреттүү маселелер боюнча милдеттерди аткарууну тапшыра алат.
5. Биргелешкен комитеттин бардык чечимдери жана сунуштары Тараптардын консенсусунун негизинде кабыл алынат.
6. Биргелешкен комитеттин отурумдары, эреже катары, кеминде эки (2) жылда бир жолу, Тараптардын ортосунда башка макулдашуу жок болгон учурда ар бир Тарап кезеги менен өткөрүшөт.
7. Атайын сессиялар Тараптардын биринин суроо-талабы боюнча да өткөрүлүшү мүмкүн. Мындай сессиялар мүмкүн болушунча Тараптардын ортосунда башка макулдашуу жок болгон учурда, суроо-талап койгон Тараптын аймагында тиешелүү суроо-талап алынган датадан тартып отуз (30) күндүн ичинде өткөрүлүүгө тийиш.
8. Тараптар Биргелешкен комитеттин ишинин регламентин макулдашууга жана аны Биргелешкен комитеттин биринчи отурумунда бекитүүгө милдеттенишет.

[bookmark: bookmark38]29-берене
 Байланыш пункттары

1. Ушул Макулдашууну натыйжалуу имплементациялоону камсыз кылуу жана ушул Макулдашуунун алкагында ар кандай маселе боюнча Тараптардын ортосундагы коммуникацияны жөнөкөйлөтүү максатында ар бир Тарап ушул Макулдашуу күчүнө кирген датадан тартып бир (1) айдын ичинде байланыш пунктун же байланыш пункттарын дайындайт жана алар жөнүндө экинчи Тарапка билдирет. Тараптар алардын байланыш пункттары тууралуу маалымдарга тиешелүү бардык өзгөрүүлөр жөнүндө бири-бирине токтоосуз кабарлашат.

2. Ар бир Тараптын байланыш пунктунун функциялары болуп:

(a) башка Тараптан суроолорду же суроо-талаптарды алуу;
(b) ушул пункттун (а) пунктчасында эскертилген суроолорго же суроо-талаптарга жоопторду, мүмкүн болсо Тараптардын башка компетенттүү органдары менен кызматташтыкта жөнөтүү эсептелет;
3. Ушул берененин 1 жана 2-пункттары Тараптын бизнес өкүлдөрүнүн экинчи Тараптын компетенттүү органдары менен кандай гана болбосун түз байланыш түзүүсүн жокко чыгарбайт же чектебейт.
4. Тараптын талабы боюнча экинчи Тараптын байланыш пункту же байланыш пункттары Тараптардын ортосундагы соодага таасир этиши мүмкүн болгон маселе үчүн жооптуу тиешелүү органды же кызмат адамын аныктайт жана тиешелүү байланышты жөнөкөйлөтүү боюнча зарыл болгон көмөк көрсөтөт.
[bookmark: bookmark39]30-берене
Колдонуу, чыгуу жана колдонууну токтотуу шарттары
1. Ушул Макулдашуу белгисиз мөөнөткө түзүлдү.
2. Ар бир Тарап ушул Макулдашууну бузууга мындай ниети жөнүндө экинчи Тарапка кабарлоо жолу менен ушул Макулдашууну колдонууну токтотууга укуктуу. Бул макулдашуу экинчи тарап тиешелүү кабарлоону алган айдан кийинки жетинчи айдын биринчи күнү токтотулат.
3. Бул макулдашуу ЕАЭБ жөнүндө келишимден чыккан, ЕАЭБге мүчө мамлекеттердин бардыгы үчүн колдонулушун токтотот. ЕАЭБ жөнүндө келишимден чыккан, ЕАЭБдин кайсы болбосун мүчө мамлекети, анын ЕАЭБ жөнүндө келишимден чыгуусу күчүнө кирген датадан тартып ipso facto ушул Макулдашуунун тарабы болбой калат. ЕАЭБ Сербияга мындай чыгуу күчүнө кирген датага чейин алты (6) ай калганда мындай чыгуу жөнүндө жазуу жүзүндө кабарлоого милдеттенет.
[bookmark: bookmark41]31-берене
 Өзгөртүүлөр 

1. Бул Макулдашууга Тараптардын жазуу жүзүндөгү өз ара макулдугу боюнча өзгөртүүлөр киргизилиши мүмкүн.
2. Ушул Макулдашууга киргизилген бардык өзгөртүүлөр ушул Макулдашуунун ажырагыс бөлүгүн түзөт жана ушул Макулдашуунун 33-беренесине ылайык күчүнө кирүүчү ушул Макулдашууга карата өзүнчө протоколдор түрүндө таризделет.
3. Эгерде эки Тарап тең катышуучу болуп саналган жана ушул Макулдашууга киргизилген ДСУнун Макулдашуусунун жобосуна же кайсы болбосун башка макулдашууга өзгөртүүлөр киргизилсе, Тараптар ушул Макулдашууга тиешелүү өзгөртүүлөрдү киргизүү зарылчылыгы жөнүндө консультацияларды өткөрүшөт.
[bookmark: bookmark42]32-берене
[bookmark: bookmark43]ЕАЭБдин жаңы мүчө мамлекетинин Макулдашууга кошулушу
1. ЕАЭБдин кайсы болбосун жаңы мүчөсү мамлекети кошулуу шарттары боюнча сүйлөшүүлөрдү жүргүзүү жолу менен Тараптардын өз ара макулдугу боюнча ушул Макулдашууга кошулат. Мындай кошулуу ушул Макулдашууга кошумча протокол менен таризделет.
2. ЕАЭБ Сербияга кайсы болбосун үчүнчү тараптын ЕАЭБ мүчөлүгүнө талапкер өлкө статусун алгандыгы жөнүндө, ошондой эле кайсы болбосун ЕАЭБге кошулгандыгы жөнүндө жазуу жүзүндө токтоосуз билдирүүгө милдеттенет.
[bookmark: bookmark44]33-берене
 Күчүнө кириши

Ушул макулдашуу ЕАЭБ, ЕАЭБге мүчө мамлекеттер жана Сербия тарабынан ушул Макулдашуунун күчүнө кириши үчүн зарыл болгон мамлекет ичиндеги жол-жоболордун аткарылгандыгы жөнүндө акыркы жазуу жүзүндөгү кабарлама алган датадан тартып алтымыш (60) күндөн кийин күчүнө кирет. Кабарламалар Евразия экономикалык комиссиясы менен Сербия Республикасынын Тышкы иштер министрлигинин ортосунда алмашылат.
МУНУ ТАСТЫКТООДО төмөндө кол койгондор бардык зарыл ыйгарым укуктарга ээ болуу менен ушул Макулдашууга кол коюшту.
Москва шаарында 2019-жылдын 25-октябрында англис тилинде эки түп нускада түзүлдү, эки текст тең бирдей күчкө ээ.
[bookmark: bookmark45][bookmark: _GoBack]Армения Республикасы үчүн	Сербия Республикасы үчүн
Беларусь Республикасы үчүн
Казакстан Республикасы үчүн
21

Кыргыз Республикасы үчүн
Россия Федерациясы үчүн
Евразия экономикалык бирлиги үчүн



[bookmark: bookmark48]1-ТИРКЕМЕ
ЕВРАЗИЯ ЭКОНОМИКАЛЫК БИРЛИГИНЕ МҮЧӨ МАМЛЕКЕТТЕРДЕН СЕРБИЯ РЕСПУБЛИКАСЫНЫН БАЖЫ АЙМАГЫНА ИМПОРТТООДО ЭРКИН СООДА РЕЖИМИНЕН АЛЫП КОЮУ КОЛДОНУЛГАН ТОВАРЛАРДЫН ТИЗМЕСИ
Бул тиркеменин максаттары үчүн:
1. «Код ГС коду» жана «Сыпаттамасы» 2019-жылдын 1-январына карата Сербия Республикасынын товардык кодуна жана ага ылайык товардык номенклатуранын сыпаттамасына кирет.
2. «Өзгөчө шарт» – эркин соода режиминен же белгиленген тарифтик квоталардын көлөмүндө ташып кирүү бажы алымдарын төлөбөстөн ташып кирүү режиминен алып салууга жаткан товар чыгарылган өлкөнү билдирет.
	ГС коду / Өзгөчө шарт
	Сыпаттамасы

	1701 99 10
(Армения Республикасынан, Беларусь Республикасынан, Казакстан Республикасынан же Кыргыз Республикасынан чыгарылган товарлар )
	Ак кумшекер

	2207
(Армения Республикасынан, Беларусь Республикасынан, Казакстан Республикасынан же Кыргыз Республикасынан чыгарылган товарлар)
	80 Об% же андан көп спирттин концентрациясы менен денатураланбаган этил спирти.; этил спирти жана ар кандай концентрациядагы денатураланган башка  спирт тундурмалары

	2208 20 12, 2208 20 14, 2208 20 26, 2208 20 27, 2208 20 40, 2208 20 62, 2208 20 64, 2208 20 86, 2208 20 87, 2208 30, 2208 40, 2208 50, 2208 60 91, 2208 60 99, 2208 70, 2208 90 11, 2208 90 19, 2208 90 41, 2208 90 45, 2208 90 48, 2208 90 54, 2208 90 71, 2208 90 75, 2208 90 77, 2208 90 78, 2208 90 91, 2208 90 99
(Армения Республикасынан, Беларусь Республикасынан, Казакстан Республикасынан же Кыргыз Республикасынан чыгарылган товарлар )
	80 Об% кем спирттин концентрациясы менен денатураланбаган этил спирти; спирт тундурмалары, ликерлер жана башка спирт ичимдиктери

	2402 10, 2402 90
(Армения Республикасынан, Беларусь Республикасынан, Казакстан Республикасынан же Кыргыз Республикасынан чыгарылган товарлар )
	Сигаралар, учтары кесилген сигаралар, тамекиден же анын алмаштыргычтарынан жасалган сигариллалар

	4012, 4012 90дон башка
	Пневматикалык резина, калыбына келтирилген же колдонулган шиналар жана покрышкалар

	8701 10, 8701 20 10,
8701 30 00, 8701 91 10 10, 8701 91 90, 8701 92 10 11, 8701 92 10 19, 8701 93 10 10, 8701 93 90, 8701 94 10 10 (90 кВт жогору кубаттуулуктан тышкары), 8701 94 90, 8701 95 10 10, 8701 95 90
( Россия Федерациясынан чыккан товарлар )
	Тракторлор (ТЭИ ТН 8709 товардык позициясындагы тракторлорду кошпогондо), жаңы



	ГС коду / Өзгөчө шарт
	Сыпаттамасы

	8701 20 90, 8701 91 10 90, 8701 92 10 90, 8701 93 10 90, 8701 94 10 90, 8701 95 10 90
	тракторлор (8709 товардык позициядагы тракторлорду кошпогондо), мурда колдонулган

	8702 10 19, 8702 10 99, 8702 20 10 90, 8702 20 90 90, 8702 30 10 90, 8702 30 90 90, из 8702 40 00 00, 8702 90 19, 8702 90 39, из 8702 90 90 00
	Айдоочуну кошкондо 10 жана андан ашык адамды ташууга арналган мотордук транспорт каражаттары, мурда колдонулган

	8703
	Негизинен адамдарды ташуу үчүн арналган жеңил автомобилдер жана башка мотордук транспорт каражаттары (8702 товардык позициядагы мотордук транспорт каражаттарынан тышкары), анын ичинде жүк-жүргүнчү автомобилдери-фургондор жана жарыш автомобилдери

	8704 21 10, 8704 21 31, 8704 21 91, 8704 22 10, 8704 22 91, 8704 31 10, 8704 31 31, 8704 31 91, 8704 32 10, 8704 32 91
( Россия Федерациясынан чыккан товарлар )
	Жүк ташуу үчүн моторлуу транспорт каражаттары, жаңы

	8704 21 39, 8704 21 99, 8704 22 99, 8704 23 99, 8704 31 39, 8704 31 99, 8704 32 99
	Жүк ташуу үчүн колдонулган мотордук транспорт каражаттары, мурда колдонулган

ЕВРАЗИЯ ЭКОНОМИКАЛЫК БИРЛИГИНЕ МҮЧӨ МАМЛЕКЕТТЕРДЕН СЕРБИЯ РЕСПУБЛИКАСЫНЫН БАЖЫ АЙМАГЫНА ИМПОРТТООДО АЛАРГА КАРАТА ТАРИФТИК КВОТАЛАР КОЛДОНУЛУУЧУ ТОВАРЛАРДЫН ТИЗМЕСИ
1. Төмөнкү тарифтик квоталар ушул тиркемеге ылайык Евразия экономикалык бирлигине айрым мүчө мамлекеттерден чыгарылган товарларга карата колдонулат. Евразия экономикалык бирлигине мүчө башка мамлекеттерден чыгарылган товарларга Сербия Республикасынын бажы аймагына алымсыз ташып кирүү режими берилет.
2. Сербия Республикасы ушул тиркемеге ылайык Евразия экономикалык бирлигине мүчө мамлекеттерден чыгарылган товарлар үчүн белгиленген көлөмдө ташып кирүү бажы алымдарын төлөбөстөн ташып кирүү режимин берет.
3. Товарларды импорттоодо ушул тиркемеге ылайык белгиленген көлөмдөн ашкан көлөмдө колдонулуучу ташып кирүү бажы алымдарынын коюмдары Сербия Республикасынын мыйзамдарына жана ушул Макулдашуунун 5-беренесинин жоболоруна ылайык колдонулат.
	ГС коду /  Өзгөчө шарт
	Сыпаттамасы
	Тарифтик квотанын көлөмү

	0406 30 31, 0406 30 39, 0406 30 90
( Армения Республикасынан, Казакстан Республикасынан жана Кыргыз Республикасынан чыгарылган товарлар )
	Эритилген сыр, майдаланбаган жана порошоктогу эмес
	Жылына 100 тонна

	2208 20 29, 2208 20 89 ( Армения Республикасынан, Беларусь Республикасынан, Казакстан Республикасынан же Кыргыз Республикасынан чыгарылган товарлар )
	Жүзүм шарабын дистилляциялоонун же жүзүмдү сыгып алуунун натыйжасында алынган спирттик тундурмалар, башкалар
	Жылына 50 000 литр таза спирт

	2402 20
( Армения Республикасынан, Беларусь Республикасынан, Казакстан Республикасынан же Кыргыз Республикасынан чыгарылган товарлар )
	Тамеки камтыган сигарет
	Жылына 2 000 000 миң даана



2-ТИРКЕМЕ
СЕРБИЯ РЕСПУБЛИКАСЫНАН ЕВРАЗИЯ ЭКОНОМИКАЛЫК БИРЛИГИНИН БАЖЫ АЙМАГЫНА ИМПОРТТООДО ЭРКИН СООДА РЕЖИМИНЕН АЛЫП КОЮУ КОЛДОНУЛГАН ТОВАРЛАРДЫН ТИЗМЕСИ
Ушул тиркеменин максаттары үчүн:
1. «ГС коду» жана «Сыпаттамасы» 2019-жылдын 1-январына карата, Евразия экономикалык комиссиясынын Кеңешинин 2012-жылдын 16-июлундагы № 54 чечими менен бекитилген Евразия экономикалык бирлигинин Тышкы экономикалык ишинин бирдиктүү товардык номенклатурасындагы товардын кодун жана анын тиешелүү сыпаттамасын билдирет. 
2. Евразия экономикалык бирлиги ушул тиркемеге ылайык белгиленген тарифтик квоталардын өлчөмүндө Сербия Республикасынан чыккан товарлар үчүн ташып келүү бажы алымдарын төлөбөстөн ташып келүү режимин берет.
	ГС коду
	Сыпаттамасы

	0207
	0105 товардык позициясында көрсөтүлгөн үй канаттууларынын эти жана тамак-аш субпродуктулары, жаңы, муздатылган же тоңдурулган

	0406 30, 0406 30 100 0 тышкары
	Эритилген сыр, майдаланбаган жана порошоктогу эмес

	1701 99 100
	Ак кумшекер

	2204 10
	Шуулдак шарап

	2207
	80 Об% же андан көп спирттин концентрациясы менен денатураланбаган этил спирти.; этил спирти жана ар кандай концентрациядагы денатураланган башка  спирт тундурмалары

	2208 20 120 0, 2208 20 140 0, 2208 20 260 0, 2208 20 270 0, 2208 20 400 0, 2208 20 620 0, 2208 20 640 0, 2208 20 860 0, 2208 20 870 0, 2208 30, 2208 40, 2208 50, 2208 60, 2208 70, 2208 90 110 0, 2208 90 190 0, 2208 90 410 0, 2208 90 450 0, 2208 90 540 0, 2208 90 560, 2208 90 690, 2208 90 750 0, 2208 90 770, 2208 90 780, 2208 90 910 0, 2208 90 990 0
	80 Об% кем спирттин концентрациясы менен денатураланбаган этил спирти; спирт тундурмалары, ликерлер жана башка спирт ичимдиктери

	2402 10, 2402 90
	Сигаралар, учтары кесилген сигаралар, тамекиден же анын алмаштыргычтарынан жасалган сигариллалар

	4012, except 4012 90
	Пневматикалык резина, калыбына келтирилген же колдонулган шиналар жана покрышкалар

	5205
	85 мас.% же андан көп  пахта булаларын камтыган пахта жиптери (тигүү жиптеринен тышкары), чекене сатуу үчүн таңгакталбаган



	ГС коду
	Сыпаттамасы

	5208
	85 мас. % же андан көп пахта булаларын камтыган, . беттик тыгыздыгы 200 г / м2 төмөн пахта кездемелери

	5209
	85 мас. % же андан көп пахта булаларын камтыган, . беттик тыгыздыгы 200 г / м жогору пахта кездемелери

	5210
	85 мас.% аз  пахта булаларын камтыган,  негизинен же жалаң гана химиялык булалар менен аралаштырылган, бетинин тыгыздыгы 200 г / мден төмөн пахта кездемелери 

	5211
	85 мас.% аз  пахта булаларын камтыган,  негизинен же жалаң гана химиялык булалар менен аралаштырылган, бетинин тыгыздыгы 200 г / мден жогору пахта кездемелери

	5212
	Башка пахта кездемелери 

	58
	Атайын кездемелер; тафтинг текстиль материалдары; тор кездеме; гоболен, жасалгалоочу материалдар; сайма

	8414 30, кроме 8414 30 200 1, 8414 30 810 1, 8414 30 890 1
	Муздатуучу жабдууларда колдонулган компрессорлор

	8701
	Тракторлор (8709 товардык позициядагы тракторлорду кошпогондо)

	8702 10 19, 8702 10 99, 8702 20 19, 8702 20 99, 8702 30 19, 8702 30 99, из 8702 40, 8702 90 19, 8702 90 39, из 8702 90 80
	Айдоочуну кошкондо 10 жана андан ашык адамды ташууга арналган мотордук транспорт каражаттары, мурда колдонулган

	8703
	Негизинен адамдарды ташуу үчүн арналган жеңил автомобилдер жана башка мотордук транспорт каражаттары (8702 товардык позициядагы мотордук транспорт каражаттарынан тышкары), анын ичинде жүк-жүргүнчү автомобилдери-фургондор жана жарыш автомобилдери

	8704 21 390, 8704 21 990, 8704 22 990,
8704 23 990, 8704 31 390, 8704 31 990,
8704 32 990
	Жүк ташуу үчүн колдонулган мотордук транспорт каражаттары, мурда колдонулган

СЕРБИЯ РЕСПУБЛИКАСЫНАН ЕВРАЗИЯ ЭКОНОМИКАЛЫК БИРЛИГИНИН БАЖЫ АЙМАГЫНА ИМПОРТТООДО АЛАРГА КАРАТА ТАРИФТИК КВОТАЛАР КОЛДОНУЛУУЧУ ТОВАРЛАРДЫН ТИЗМЕСИ
1. Төмөнкү тарифтик квоталар ушул тиркемеге ылайык Сербия Республикасынан чыккан товарларга карата колдонулат.
2. Евразия экономикалык бирлиги ушул тиркемеге ылайык Сербия Республикасынан чыгарылган товарлар үчүн белгиленген көлөмдө ташып кирүү бажы алымдарын төлөбөстөн ташып кирүү режимин сунуштайт
3. Товарларды импорттоодо ушул тиркемеге ылайык белгиленгенден жогору көлөмдө колдонулуучу ташып кирүү бажы алымдарынын коюмдары Евразия экономикалык бирлигинин келишимдик-укуктук базасына, анын мүчө мамлекеттеринин мыйзамдарына жана ушул Макулдашуунун 5-беренесинин жоболоруна ылайык колдонулат
4. Евразия экономикалык бирлиги ТЭИ ТН 0406 90 690 0, 0406 90 740 0, 0406 90 860 0, 0406 90 890 0, 0406 90 920 0, 0406 90 930 0, 0406 90 990 1, 0406 90 990 9 коддору менен классификацияланган «Майда майдаланган жыпар жыттуу чөптөрдү кошуу менен даярдалган глар сыры», «Буттерказе» жана «Койдун же эчкинин сүтүнөн жасалган сыр» үчүн ташып кирүү бажы алымдарын төлөбөстөн ташып кирүү режимин берет. Бул товарлар үчүн бажы алымдарын төлөбөстөн импорттоо мүмкүнчүлүгү товардын чыккан жери жөнүндө сертификаттын 8-графасында «Glarus cheese with herbs» же «Buttercase cheese» же «Cheese made of goat's or sheep's milk» деген белги коюлган шартта берилет.
	ГС коду
	Сыпаттамасы
	Тарифтик квотанын көлөмү

	0406 90 690 0, 0406 90 740 0, 0406 90 860 0, 0406 90 890 0, 0406 90 920 0, 0406 90 930 0, 0406 90 990 1, 0406 90 990 9
	Башка сырлар 
	Жылына 400 тонна

	2208 20 290 0, 2208 20 890 0
	Жүзүм шарабын дистилляциялоонун же жүзүмдү сыгып алуунун натыйжасында алынган спирттик тундурмалар, башкалар
	Жылына 35 000 литр таза спирт

	2402 20
	Тамеки камтыган сигареттер
	Жылына 2 000 000 даана



[bookmark: bookmark52]3-ТИРКЕМЕ
ТОВАРЛАРДЫН КЕЛИП ЧЫГЫШЫН АНЫКТОО ЭРЕЖЕЛЕРИ
[bookmark: bookmark54]1-берене
 Камтуу

Ушул Тиркемеде каралган товарлардын келип чыгышын аныктоо эрежелери ушул Макулдашууга ылайык тарифтик преференцияларды берүү максаттары үчүн колдонулат.
[bookmark: bookmark55]2-берене
 Түшүнүктөр жана аныктамалар

Ушул Товарлардын келип чыгышын аныктоо эрежелеринде колдонулуучу түшүнүктөр төмөнкүлөрдү билдирет:
(a)  «Арыз ээси» – товардын чыгарылган жери жөнүндө сертификатты алуу үчүн экспорттоочу Тараптын ыйгарым укуктуу органына кайрылган, товардын чыгарылган жери жөнүндө сертификатта көрсөтүлгөн товарлар тууралуу маалыматтардын аныктыгын ырастаган жана жоопкерчилик тарткан жак. Товарларды өндүрүүчү, экспорттоочу же жүк жөнөтүүчү, ошондой эле алардын ыйгарым укуктуу өкүлдөрү арыз ээси боло  алат;
(b) «Ыйгарым укуктуу орган» – товардын чыгарылган жери жөнүндө сертификаттарды берүүгө (күбөлөндүрүүгө) Тарап ыйгарым укук берген орган (уюм);
(c) «Товардын өзгөрбөстүгү жөнүндө cертификат» – транзиттик өлкөнүн бажы органы тарабынан берилүүчү, товарлар бажы контролунда болгондугун жана анын аймагында өзгөртүлбөгөнүн же кайра иштетилбегенин күбөлөндүрүүчү документ (товардын сакталышын камсыз кылуу үчүн операцияларды кошпогондо);
(d) «Товардын чыккан жери жөнүндө сертификат» – ыйгарым укуктуу орган тарабынан берилген жана товардын чыгарылган жерин күбөлөндүрүүчү документ;
(e) «Партия» – бир эле учурда бир же бир нече товардык-транспорттук (жүк ташуучу) документтер боюнча бир жүк жөнөтүүчүдөн бир жүк алуучунун дарегине жөнөтүлүүчү товарлар, ошондой эле бир почталык коштомо кагаз боюнча жөнөтүлүүчү же чек арадан өткөн бир адам тарабынан багаж катары өткөрүлүүчү товарлар

(f) «Жүк жөнөтүүчү» – өзүнө алган милдеттенмелерине ылайык товарларды ташуучуга өткөрүп берген же берүүгө ниеттенген товардык-транспорттук (ташуучу) документтерде көрсөтүлгөн жак;
(g) «Жүк алуучу» – кабыл алынган милдеттенмелерине ылайык ташуучудан товарларды кабыл алган же кабыл алууга ниеттенген товардык-транспорттук (ташуучу) документтерде көрсөтүлгөн адам;
(h) «Жетиштүү иштетүү (кайра иштетүү) критерийи» – товарлардын чыгарылышынын критерийлеринин бири, ага ылайык товарды өндүрүүгө эки же андан көп мамлекет катышкан учурда анын аймагында акыркы олуттуу иштетүүгө (кайра иштетүүгө) дуушар болгон мамлекеттен чыгарылды деп эсептелет;
(i) «Бажы наркы» – ТСБМ 1994 VII беренесин колдонуу жөнүндө Макулдашууда белгиленген жобого ылайык аныкталган нарк;
(j) «Товардын чыккан жери жөнүндө декларация» – товарга тиешеси бар жана өндүрүүчү, экспорттоочу же жүк жөнөтүүчү тарабынан товардын чыгарылган жери жөнүндө билдирүүнү камтыган коммерциялык же башка ар кандай документ;
(k) «Экспорттоочу» – тышкы соода келишиминин (бүтүмдүн) тарабы болуп саналган, товарды импорттоочуга саткан жак;
(l)  «Франко-завод» баасы» – товарды экспорттоодо орду толтурулуучу же орду толтурулушу мүмкүн болгон ички салыктардын суммаларын кошпогондо, «Инкотермс» соода терминдерин талкуулоонун эл аралык эрежелерине ылайык «франко-завод» жеткирүү шарттарында төлөнүүгө тийиш болгон товардын баасы. Бул баа товарды сатуунун алдында акыркы жолу иштетилген (кайра иштетилген) соң өндүрүүчүгө төлөнүүчү баа болууга тийиш;
(m) «Товар» – ар кандай продукция, анын ичинде жылуулук, электр, энергиянын башка түрлөрү жана бажы чек арасы аркылуу өткөрүлүүчү транспорт каражаттары (жүргүнчүлөрдү жана товарларды эл аралык ташууларды жүзөгө ашыруучу транспорт каражаттарынан тышкары), эгерде ал материал катары башка өндүрүштүк операцияда андан ары пайдаланууга арналган болсо да;
(n) «Гармонизацияланган тутум» –Товарларды сыпаттоо жана коддоонун гармонизацияланган тутуму жөнүндө 1983-жылдын 14-июнундагы эл аралык конвенцияда аныкталган Товарларды сыпаттоо жана коддоонун гармонизацияланган тутумунун учурдагы редакциясы;
(o) «Импорттоочу» – экспорттоочудан товар сатып алуучу, тышкы соода келишиминин (бүтүмүнүн) тарабы болуп саналган жак;
(p) «Материал» – товарды өндүрүү (даярдоо) үчүн колдонулган ар кандай ингредиент, чийки зат, компонент же бөлүк;
(q) «Чет элдик материал» – ушул Эрежелерге ылайык келип чыккан деп эсептелбеген материал же келип чыгышы белгисиз материал;
(r) «Даярдоо (өндүрүү)» – максаты товар алуу болуп саналган өндүрүштүк же технологиялык операциялардын ар кандай түрлөрүн аткаруу;
(s) «Үчүнчү жак» – ушул Макулдашуунун Тарабы болуп саналбаган мамлекеттин бажы аймагы;
(t) «Верификациялоочу орган» – товардын чыккан жери жөнүндө сертификаттардын жана товардын чыккан жери жөнүндө декларациялардын берилишинин негиздүүлүгүнө, аларда камтылган маалыматтардын аныктыгына контроль жүргүзүүгө, ошондой эле ушул Эрежелерде каралган товарлардын чыгарылган жеринин критерийлерин даярдоочулар тарабынан аткарылышын текшерүүгө Тарап ыйгарым укук берген компетенттүү мамлекеттик орган.
[bookmark: bookmark56]3-берене
Товарлардын келип чыгышынын критерийлери

Ушул Эрежелердин максаттары үчүн товарлар ошол Тараптан чыгарылган болуп эсептелет, эгерде алар:
(a) ушул Эрежелердин 4-беренесине ылайык толугу менен ошол Тарапта алынган же өндүрүлгөн болсо; же
(b) чет элдик материалдарды колдонуу менен Тарапта өндүрүлгөн жана ушул Эрежелердин 5-беренесинде белгиленген жетиштүү иштетүү (кайра иштетүү) критерийлеринин талаптарын канааттандырган болсо; же
(c) ушул Эрежелердин 6-беренесинин жоболорун эске алуу менен ошол Тараптарда келип чыккан материалдардан гана бир же бир нече Тараптарда өндүрүлгөн болсо.
[bookmark: bookmark57]4-берене
Толугу менен алынган же өндүрүлгөн товарлар
Төмөнкү товарлар толугу менен Тараптан алынган же өндүрүлгөн деп эсептелүүгө тийиш:
(a) Тараптын жер казынасынан, анын аймагынан, анын аймагындагы деңизден же анын түбүнөн алынган, же болбосо Тараптын аймагында атмосфералык абаны иштетүүнүн натыйжасында алынган пайдалуу кендер, минералдык азыктар жана башка жаратылыш ресурстары;
(b) Тарапта өстүрүлгөн жана (же) жыйналган өсүмдүктөрдөн алынган өндүрүм;
(c) Тарапта туулган жана өстүрүлгөн жандуу жаныбарлар;
(d) Тарапта жандуу жаныбардан алынган өндүрүм;
(e) Тарапта аңчылык жана балык уулоо өндүрүшүнүн натыйжасында алынган өндүрүм
(f) ушул Тарапта катталган жана анын желеги астында сүзүп жүргөн кемелер тарабынан Тараптын аймагындагы деңизден тышкары кармалган деңиз балык чарбасынын өндүрүмү жана деңиз чарбасынын башка өндүрүмү, 
(g)  эгерде мындай кайра иштетүүчү кеме ошол Тарапта катталса жана анын желеги астында сүзсө, Тарапта чыгарылган, ушул берененин (f) пунктчасында көрсөтүлгөн өндүрүмдөн гана кайра иштетүүчү кеменин бортунда өндүрүлгөн өндүрүм;
(h)  деңиз түбүнөн же тараптын аймагындагы деңиздин сыртындагы деңиз казынасынан алынган өндүрүм, эгерде бул Тарап ошол деңиз түбүн же ошол деңиз жер казынасын иштетүүгө өзгөчө укуктарга ээ болсо;
(i)  кайра иштетүү же керектөө боюнча өндүрүштүк же башка операциялардын натыйжасында Тарапта алынган калдыктар жана сыныктар (экинчи чийки зат), мындай өндүрүмдөр чийки затка кайра иштетүү үчүн гана жарактуу болгон шартта;
(j) Тарапка таандык болгон же ал ижарага алган (чартерлеген) космостук кемелерден ачык космосто алынган өндүрүм;
(k) ушул берененин (а) — (j) пунктчаларында көрсөтүлгөн өндүрүмдөн Тарапта өндүрүлгөн товарлар.
[bookmark: bookmark59]5-берене
[bookmark: bookmark60]Жетиштүү иштетүү (кайра иштетүү) критерийи
1. Эгерде бул процессте пайдаланылган чет элдик материалдардын наркы экспорттолуучу товардын наркынын элүү (50) пайызынан ашпаса, товар Тарап тарабынан жетиштүү иштетилди (кайра иштетилди) деп эсептелет.
2. Иштетүү (кайра иштетүү) процессинде пайдаланылган чет элдик материалдардын наркы аларды иштетүү (кайра иштетүү) ишке ашырылып жаткан Тарапка ташып кирүүдөгү бажы наркы катары аныкталат.
Эгерде Тараптын мыйзамдарына ылайык материалдардын бажы наркы белгиленбесе же мындай товарлардын келип чыгышы белгисиз болсо, материалдардын наркы аларды иштетүү (кайра иштетүү) жүзөгө ашырылып жаткан Тараптын аймагында бул материалдар үчүн төлөнгөн биринчи белгиленген баанын өлчөмүндө аныкталат.
2
4
Тараптан экспорттолуучу товардын наркы «франко-завод» баасынын шарттарында аныкталат.
[bookmark: bookmark61]6-берене
 Келип чыгуунун кумуляциясы

Ушул Эрежелердин 3-беренесинин (b) пунктчасынын жоболоруна карабастан, бир Тараптан келип чыккан, экинчи Тараптан товарды даярдоо процессинде материал катары пайдаланылган товарлар же материалдар, ушул Эрежелердин 7-беренесинин 1-пунктунда көрсөтүлгөндөрдү кошпогондо, аларды кайра иштетүү боюнча акыркы операциялар жасалган Тараптан келип чыккан катары каралууга тийиш. Мындай материалдардын келип чыгышы ыйгарым укуктуу орган тарабынан берилген СТ-2 формасындагы товардын чыккан жери жөнүндө сертификат менен ырасталат.
[bookmark: bookmark62]7-берене
Жетишсиз иштетүү (кайра иштетүү)
1. Төмөнкү операциялар жетиштүү иштетүү (кайра иштетүү) критерийине жооп бербейт:
(a) товарды сактоо жана (же) ташуу учурунда анын сакталышын камсыз кылуу үчүн зарыл болгон операциялар;
(b) товарды сатууга жана (же) ташууга даярдоо боюнча операциялар (партияларды майдалоо, жөнөтүүлөрдү түзүү, сорттоо, кайра таңгактоо), таңгактарды ажыратуу жана чогултуу боюнча операциялар;
(c) жуу, тазалоо, чаңды, майды, боекту же башка чапташкандарды тазалоо;
(d) текстиль үтүктөө же пресстөө (булалардын жана жиптердин ар кандай түрлөрү, булалардын жана жиптердин ар кандай түрлөрүнөн токулган материалдар жана алардан жасалган буюмдар);
(e) сырдоо, жылтыратуу, лактоо, май же башка заттар менен каптоо (сиңирүү);
(f)  дан жана күрүчтү тазалоо, жарым-жартылай же толук агартуу, майдалоо жана жылтыратуу;
(g) тоңдуруу, эритүү
(h) кантты боео, суюлтуу, аралаштыруу, анын ичинде башка материалдар менен, же кесек кантты түзүү боюнча операциялар;
(i) мөмө-жемиштерди, жашылчаларды жана жаңгактарды кабыгын аарчуу, үрөнүн, данегин алуу жана бөлүү;
(j) алынган товарды баштапкы компоненттерден олуттуу айырмалоого алып келбеген курчутуу, тарттыруу же кесүү;
(k) электен же тордон өткөрүү, сорттоо, классификациялоо, тандоо, ылгоо (анын ичинде буюмдардын топтомун түзүү);
(l) куюу, банкага, флаконго, мүшөккө, ящикке, кутуга салуу жана таңгактоо боюнча башка операциялар;
(m) жөнөкөй чогултуу операциялары же товарларды бөлүктөргө бөлүү;
(n) товарга же анын таңгагына соода маркаларын, логотиптерди, этикеткаларды жана башка ушул сыяктуу айырмалоочу белгилерди оюу, түшүрүү же басып чыгаруу;
(о) алынган продукцияны баштапкы түзүүчүлөрдөн олуттуу айырмалоого алып келбеген товарларды (компоненттерди) аралаштыруу;
(p) мал союу;
(q) этти, балыкты бөлүү (сорттоо);
(r) товарды багыты боюнча пайдалануу (эксплуатациялоо); же
(s) жогорудагы эки же андан көп операциялардын айкалышы.
2.  Эгерде товарга карата жетиштүү иштетүү (кайра иштетүү) критерийин аткарууга ушул берененин 1-пунктунда саналып өткөн операцияларды жүзөгө ашыруунун эсебинен гана жетишилсе, бул товар ушул операциялар аткарылган Тараптан келип чыккан болуп эсептелбейт.
3. Аткаруу үчүн атайын көндүмдөрдү, ошондой эле ушул операция үчүн атайын арналган машиналарды, приборлорду же жабдууларды колдонуу талап кылынбаган операция ушул берененин 1-пунктун колдонуу максаттары үчүн жөнөкөй операция деп түшүнүлөт.
[bookmark: bookmark64]8-берене
Товарлардын келип чыгышын аныктоонун өзгөчө учурлары
1.Машиналар, жабдуулар, аппараттар же транспорт каражаттары менен бирге пайдалануу үчүн арналган шаймандар, кошумча бөлүктөр жана аспаптар, эгерде мындай шаймандар, кошумча бөлүктөр жана аспаптар аталган машиналар, жабдуулар, аппараттар же транспорт каражаттары менен бирдикте техникалык документтерге ылайык ушул товарлар менен адатта берилүүчү комплектте жана санда алып келинсе жана пайдаланылса, анда алар ошол эле Тараптан чыгарылды деп эсептелет.
2.Шайкеш келтирилген тутумдун интерпретациясынын 5 негизги эрежесине ылайык, товар ташылып келген таңгак, таңгак товардан өзүнчө декларацияланууга тийиш болгон учурларды кошпогондо, товардын өзү менен бир Тараптан чыккан болуп эсептелет. Бул учурда таңгактын келип чыгышы товардын келип чыгышынан өзүнчө аныкталат.

3.Эгерде товар ташып келинген таңгак товардын өзү менен бир Тараптан келип чыккан деп эсептелсе, товардын келип чыгышын аныктоо үчүн чекене соодада товар сатылган таңгак гана эске алынат.
4.Чыгарылган жерин аныктоодо ажыратылган же куралбаган түрдөгү товарлар, ошондой эле өндүрүштүк же транспорттук шарттарга байланыштуу аларды бир партия менен жөнөтүү мүмкүн эместигинен улам бөлүк-бөлүк менен жеткирилүүчү жапырт ташылуучу товарлар декларанттын каалоосу боюнча бир контракттын алкагында бир экспорттоочунун дарегине бир өлкөдөн бардык компоненттерди бир экспорттоочу берген, ошондой эле импорттоочу Тараптын бажы мыйзамдарында белгиленген башка шарттарды аткарган учурда бирдиктүү товар катары каралышы мүмкүн.
5.Товардын чыккан жерин аныктоодо аны өндүрүү же жылуулук жана электр энергиясын кайра иштетүү үчүн пайдаланылган машиналардын, жабдуулардын жана шаймандардын, акыркы товардын курамына кирбеген, бирок аны өндүрүүдө пайдалануусу өндүрүштүк процесстин бөлүгү катары көрсөтүлүшү мүмкүн болгон ар кандай башка товарлардын чыккан жери эсепке алынбайт. 
6.Гармонизацияланган тутумдун интерпретациясынын 3 негизги эрежесине ылайык топтом катары классификацияланган товарлар, эгерде топтомду түзгөн бардык компоненттер келип чыккан материалдар болуп саналса, келип чыккан товарлар катары каралат. Бирок, эгерде топтом келип чыккан материалдардан да, чет элдик келип чыккан материалдардан да турса, анда «франко-завод» баасынын шарттарында чет элдик материалдардын наркы топтомдун наркынын он беш (15) пайызынан ашпаган шартта, топтом жалпысынан келип чыккан деп эсептелүүгө тийиш.
[bookmark: bookmark66]9-берене
 Товарларды түз жеткирүү

1. Товарларды үчүнчү тараптын аймагы аркылуу ташыбастан, бир Тараптын аймагынан экинчи Тараптын аймагына жеткирүү түз жеткирүү деп эсептелет.
2. Ушул берененин 1-пунктунун жоболоруна карабастан, товарлар географиялык, транспорттук, техникалык же экономикалык себептердин натыйжасында үчүнчү жактардын аймактары аркылуу ташылышы мүмкүн, мындай ташуу учурунда анын ичинде үчүнчү жактардын аймактарында убактылуу сактоодо, мындай товарлар бажы контролунда болот.
3. Импорттоочу импорттоочу Тараптын бажы органдарына ушул берененин 2-пунктунда белгиленген талаптардын аткарылышынын тиешелүү документтик ырастоосун берүүгө тийиш. Мындай документалдык ырастоо импорттоочу Тараптын бажы органына төмөнкү документтердин бирин берүү жолу менен ишке ашырылат:
(a) транзиттик үчүнчү тараптын бажы органы тарабынан берилген товардын өзгөрбөстүгү жөнүндө сертификат;
(b) үчүнчү тараптын бажы органы тарабынан берилген, товарлардын так сыпаттамасын, товарлардын кайра жүктөлгөн датасын, транспорт каражаттарынын аталыштарын камтыган, ошондой эле товарлар ушул транзиттик үчүнчү жакта болгон шарттарды күбөлөндүргөн башка документтер;
(c) үчүнчү тараптын бажы органы тарабынан күбөлөндүрүлгөн, экспорттоочу тараптан ушул транзиттик үчүнчү тараптын аймагы аркылуу товарларды өткөрүү маршрутун күбөлөндүргөн транспорттук (жүк ташуучу) документтер.
4. Төмөнкү шарттар аткарылса, көргөзмөдө же жарманкеде импорттоочу тарабынан сатып алынган товарлар да түз жеткирүүгө жооп берет:
(а) товарлар бир Тараптын аймагынан көргөзмө же жарманке өткөрүлгөн үчүнчү тараптын аймагына жеткирилген жана аны өткөрүүдө бажы контролунда калган;
(b) товарлар көргөзмөгө же жарманкеге жөнөтүлгөн күндөн тартып демонстрациядан башка максаттарда колдонулган эмес;
(c) товарлар табигый жол менен эскирүүнүн же ташуунун жана сактоонун кадимки шарттарында кемүүнүн натыйжасында товарлардын абалынын өзгөрүшүн эсепке албаганда, үчүнчү тараптын аймагына жөнөтүлгөндөй эле абалда Тараптардын аймагына ташылып келген.
[bookmark: bookmark67]10-берене
Эркин соода режимин берүү шарттары
1. Эгерде товар ушул Эрежелерде белгиленген товардын келип чыгуу критерийлерине ылайык келсе, ошондой эле төмөнкүдөй шарттар аткарылса, Тараптардын аймактарында эркин соода режиминен пайдаланат:
(a) импорттоочу Тараптын бажы органына СТ-2 формасындагы товардын чыккан жери жөнүндө жарактуу сертификат, ал эми ушул Эрежелердин 13-беренесинде белгиленген учурда, ушул Эрежелердин 14-беренесинде келтирилген учурларды кошпогондо, ушул Эрежелердин талаптарына ылайык толтурулган (таризделген) товардын чыккан жери жөнүндө декларация берилет;
(b) ушул Эрежелердин 9-беренесинде каралган товарларды түз жеткирүүнүн шарттары сакталган;
(c) ушул Эрежелердин 15-беренесинде каралган администрациялык кызматташуу боюнча талаптар сакталган.
2. Чыккан жери аныкталбаган же чыккан жери аныкталган, бирок ошол эле учурда бул товарларга карата эркин соода режими берилиши мүмкүн болбогон товарлар импорттоочу Тарапка ошол Тараптын бажы-тарифтик жана тарифтик эмес жөнгө салуу талаптарына ылайык ташылып келет.
3. Ушул берененин 2-пунктунда көрсөтүлгөн товарларга карата Тараптардын аймактарында товарлар чыгарылгандан кийин төмөнкү шарттарды сактоо менен эркин соода режими берилиши мүмкүн:
(a) ушул берененин 1-пунктунда каралган шарттар аткарылса;
(b)  импорттоочу Тарапта бажы декларациясы катталган күндөн тартып он эки (12) ай бүтө элек болсо.
4. Товарлар чыгарылгандан кийин эркин соода режимин берүү ушул Эрежелерде белгиленген шарттарды аткарууда жана импорттоочу Тараптын бажы мыйзамдарында аныкталган тартипке ылайык жүзөгө ашырылат.
5. СТ-2 формасындагы товардын чыккан жери жөнүндө сертификаттын же товардын чыккан жери жөнүндө декларациянын жасалгандыгы аныкталгандыгына байланыштуу, ошондой эле ушул берененин 3-пунктунда көрсөтүлгөн шарттар аткарылбагандыгына байланыштуу мындай режимди берүүдөн баш тартылган учурда эркин соода режими ушул берененин 4-пунктуна ылайык берилиши мүмкүн эмес.
[bookmark: bookmark69]11-берене
Эркин соода режимин берүүдөн баш тартуу үчүн негиздер  
1. Тараптын бажы органы башка Тараптан ташып келинген товарларга карата эркин соода режимин берүүдөн төмөнкүдөй учурларда баш тартат:
(a)  ушул Эрежелердин 10-беренесинин 1-пунктунда көрсөтүлгөн эркин соода режимин берүүнүн бир (же бир нече) шарттары сакталбаса;
(b)  СТ-2 формасындагы товардын чыккан жери жөнүндө сертификатта көрсөтүлгөн товарды бажылык декларациялоодо билдирилген товар менен идентификациялоого мүмкүн эмес болсо;
(c) СТ-2 формасындагы товардын чыккан жери жөнүндө сертификат (товардын чыккан жери жөнүндө декларация) берилбегендиги (бурмаланганы), жокко чыгарылгандыгы (чакыртып алынгандыгы) же жараксыз, анык эмес же толук эмес документтердин жана (же) маалымдардын негизинде берилгендиги жөнүндө экспорттоочу Тараптын текшерүүчү органынан маалымдар алынса;
(d)  ушул Эрежелердин 15-беренесинин 5-пунктунда каралган суроо-талап жөнөтүлгөн датадан тартып алты (6) айдын ичинде (же эгерде экспорттоочу Тарап тарабынан ушул Эрежелердин 15-беренесинин 6-пунктуна ылайык текшерүү үчүн мөөнөттү көбөйтүү суралса, мындай суроо-талап жөнөтүлгөн датадан тартып сегиз (8) айдын ичинде) алып кетүүчү өлкөнүн текшерүүчү органынан СТ-2 формасынын суралган сертификатына (товардын чыккан жери жөнүндө декларацияга) карата жооп алынган эмес болсо же эгерде ушул Эрежелердин 15-беренесинин 8-пунктунда каралган учур болсо;
(e)  жеткирилген товардын иш жүзүндөгү салмагы СТ-2 формасындагы товардын чыккан жери жөнүндө сертификатта көрсөтүлгөн салмактан беш (5) пайыздан ашса;
(f) ушул Эрежелердин 12-беренесинин 4-пунктунда жана 14-беренесинин 3-пунктунда каралган учурларда импорттоочу Тараптын бажы органынын талабы боюнча СТ-2 формасындагы товардын чыккан жери жөнүндө сертификаттын түп нускасы кагаз жүзүндө берилбесе;
(g)  ушул Эрежелердин 16-беренесине ылайык жүргүзүлгөн көчмө текшерүү товарлардын чыгарылган жерин аныктоого мүмкүндүк бербесе же товарлардын чыгарылган жеринин критерийлерине ылайык келбегендиги жөнүндө күбөлөндүрсө;
(h)  ушул Эрежелердин 16-беренесинин 3-пунктунда көрсөтүлгөн көчмө текшерүү жөнүндө суроо-талап жөнөтүлгөн датадан тартып алтымыш (60) күндүн ичинде экспорттоочу Тараптын текшерүүчү органынан жооп алынбаса же көчмө текшерүү жүргүзүүдөн баш тартылган болсо.
2. СТ-2 формасындагы товардын чыккан жери жөнүндө сертификатты (товардын чыккан жери жөнүндө декларация) толтурууда кетирилген каталардын (басып чыгаруулардын) жана (же) анча чоң эмес айырмачылыктардын болушу, СТ-2 формасындагы товардын чыккан жери жөнүндө мындай сертификатта камтылган маалымдардын тууралыгына же толуктугуна таасир этпеген жана товардын чыккан жерине шек келтирбеген каталардын болушу эркин соода режимин берүүдөн баш тартуу үчүн негиз болуп саналбайт.
[bookmark: bookmark71]12-берене
 Товардын чыккан жери жөнүндө сертификат

1. Эркин соода режимин камсыз кылуу максатында товарлардын келип чыгышын ырастоо үчүн ушул Эрежелердин №1 тиркемесинде келтирилген форма боюнча таризделген жана СТ-2 формасындагы товарлардын чыккан жери жөнүндө сертификаты ушул беренеде жана ушул Эрежелердин 18-беренесинде көрсөтүлгөн талаптарга ылайык импорттоочу Тараптын бажы органына берилет.
2. Импорттоочу Тараптын бажы органына ушул Эрежелердин 14-беренесинин 2-пунктунда каралгандан башка учурларда СТ-2 формасындагы товардын чыккан жери жөнүндө сертификаттын түп нускасы кагаз жүзүндө берилет.
3.        СТ-2 формасындагы товардын чыккан жери жөнүндө сертификат ыйгарым укуктуу орган тарабынан арыз ээсинин кайрылуусунун (ал берген документтердин жана маалымдардын) негизинде товарлар ушул Эрежелердин талаптарына ылайык келген бардык учурларда товарларды ташып кетүүгө чейин же ошол учурда берилет.
4. СТ-2 формасындагы товардын чыккан жери жөнүндө сертификат товарлардын бир партиясына берилет, эркин соода режимин берүү максатында анын жарактуулук мөөнөтү ыйгарым укуктуу орган тарабынан СТ-2 формасындагы товардын чыккан жери жөнүндө сертификат берилген датадан тартып он эки (12) айды түзөт.
5. Жеткирилген товардын иш жүзүндөгү салмагы СТ-2 формасындагы товардын чыккан жери жөнүндө сертификатта көрсөтүлгөн салмактан беш (5) пайыздан ашпоого тийиш.
6. СТ-2 формасындагы товардын чыккан жери жөнүндө сертификат ыйгарым укуктуу орган тарабынан товар ташып чыккандан кийин да арыз ээсинин кайрылуусунун негизинде берилиши мүмкүн. Мында арыз ээси ыйгарым укуктуу органга товарды иш жүзүндө ташып чыгууну ырастаган бажы органынын тиешелүү белгиси менен бажы декларациясын кошумча берет. Мында бажы органынын белгиси СТ-2 формасындагы товардын чыккан жери жөнүндө сертификат берилген күндөн алда канча эрте даталанууга тийиш.
Товарларды бажылык декларациялоодо чек арадан өтүү жөнүндө бажы органына электрондук кабарлама берилиши мүмкүн. Эгерде товарды Тараптан ташып чыгууда бажылык декларациялоо колдонулбаса, ыйгарым укуктуу органга мындай Тараптын аймагынан товар жөнөтүлгөнүн күбөлөндүргөн документтер берилет.
Бул учурда СТ-2 формасындагы товардын чыккан жери жөнүндө сертификаттын 5-графасында «Issued retrospectively» же «Кийин берилген» көрсөтүлөт.
7. СТ-2 формасындагы товардын чыккан жери жөнүндө сертификат жоголгон же бузулган учурда ыйгарым укуктуу орган анын расмий күбөлөндүрүлгөн дубликатын берет. Дубликатты берүүдө «Certification» («Күбөлүк») 12-графада дубликат берилген дата көрсөтүлөт, ал эми «For official use» («Кызматтык белгилер үчүн»)  5-графада «Duplicate» же «Дубликат»  деген сөз, ошондой эле СТ-2 формасындагы товардын чыккан жери жөнүндө сертификаттын жоголгон же бузулган түп нускасынын номери жана берилген күнү көрсөтүлөт. СТ-2 формасындагы товардын чыккан жери жөнүндө сертификаттын дубликаты СТ-2 формасындагы товардын чыккандыгы жөнүндө сертификаттын түп нускасы берилген датадан тартып жарактуу болот. Эркин соода режимин берүү максатында СТ-2 формасындагы товардын чыккан жери жөнүндө сертификаттын дубликатын колдонуу мөөнөтү СТ-2 формасындагы товардын чыккан жери жөнүндө сертификаттын түп нускасы берилген датадан тартып он эки (12) айдан ашпоого тийиш.
8. Кандайдыр бир себептер боюнча жокко чыгарылган СТ-2 формасындагы товардын чыккан жери жөнүндө сертификаттын ордуна же СТ-2 формасындагы товардын чыккан жери жөнүндө мурда берилген сертификатты арыз ээси берген негиздүү суроо-талаптын негизинде кайра тариздөө зарыл болгон учурда ыйгарым укуктуу орган СТ-2 формасындагы товардын чыккан жери жөнүндө жаңы тастыктама бериши мүмкүн. Мында 5-графага СТ-2 формасындагы товардын чыккан жери жөнүндө жокко чыгарылган (кайра таризделген) сертификаттын номерин жана берилген датасын көрсөтүү менен «Issued instead of certificate Form CT-2» же «СТ-2 формасындагы сертификаттын ордуна берилди»  деген жазуу жазылат. СТ-2 формасындагы товардын чыккан жери жөнүндө башка сертификаттын ордуна берилген СТ-2 формасындагы товардын чыккан жери жөнүндө сертификатка жаңы каттоо номери ыйгарылат.
9. Товарлардын жана алардын таңгагынын сакталышын камсыз кылуу, ошондой эле сатууга жана ташууга даярдоо боюнча операцияларды кошпогондо, иштетүүгө (кайра иштетүүгө) тартылбаган товарлар Тараптардын ортосунда өткөрүлгөн учурда, Тараптын ыйгарым укуктуу органы тарабынан СТ-2 формасындагы товардын чыккан жери жөнүндө алмаштыруучу сертификат берилиши мүмкүн.
СТ-2 формасындагы товардын чыккан жери жөнүндө алмаштыруучу сертификат товарлар башка Тараптын аймагына ташып чыгарылган Тараптын ыйгарым укуктуу органы тарабынан берилген СТ-2 формасындагы товардын чыккан жери жөнүндө сертификаттын негизинде берилет жана СТ-2 формасындагы товардын чыккан жери жөнүндө мындай сертификатта көрсөтүлгөн чыккан жер жөнүндө күбөлөндүрөт.
Мында 5-графага экспорттоочу Тарапта берилген СТ-2 формасындагы товардын чыккан жери жөнүндө сертификаттын номерин жана датасын көрсөтүү менен «Issued on the basis of certificate Form CT-2» же «СТ-2 формасындагы сертификаттын негизинде берилди» деген жазуу, ошондой эле СТ-2 формасындагы товардын чыккан жери жөнүндө ушундай сертификат берген ыйгарым укуктуу орган жазылат.
10. СТ-2 формасындагы товардын чыккан жери жөнүндө сертификаттын көчүрмөсү, ошондой эле аны менен байланышкан ар кандай документтер, анын ичинде арыз ээси берген документтер СТ-2 формасындагы товардын чыккан жери жөнүндө сертификат берген ыйгарым укуктуу органда, ошондой эле арыз ээсинде СТ-2 формасындагы товардын чыккан жери жөнүндө сертификат берилген датадан тартып үч (3) жылдан кем эмес сакталууга тийиш.
[bookmark: bookmark72]13-берене
Товардын чыккан жери жөнүндө декларация

1. Бажы наркы беш миң (5000) евро эквивалентинен ашпаган товарлардын анча көп эмес партияларынын чыккан жерин тастыктоо үчүн импорттоочу Тараптын бажы органына эркин соода режимин берүү үчүн СТ-2 формасындагы товардын чыккан жери жөнүндө сертификатты берүү талап кылынбайт. Бул учурда ушул Эрежелердин 2-тиркемесинде келтирилген талаптарга ылайык таризделген товардын чыккан жери жөнүндө декларация берилиши мүмкүн.

2. Эркин соода режимин берүү максатында товардын чыккан жери жөнүндө декларацияны колдонуу мөөнөтү даярдоочу, экспорттоочу же жүк жөнөтүүчү кол койгон датадан тартып он эки (12) ай менен чектелет.
3. Жеткирилген товардын иш жүзүндөгү салмагы товардын чыккан жери жөнүндө декларацияда көрсөтүлгөн салмактан беш (5) пайыздан ашпоого тийиш.
4. Импорттоочу Тараптын бажы органы товардын чыккан жери жөнүндө декларацияда билдирилген товардын чыккан жерине карата маалыматтар анык эмес болушу мүмкүн экендигин көрсөткөн белгилерди тапкан учурда импорттоочу Тараптын бажы органы товардын чыккан жери жөнүндө сертификатты СТ-2 формасында кагаз жүзүндө берүүнү талап кылышы мүмкүн.
5. Товардын чыккан жери жөнүндө декларацияда товардын чыккан жери жөнүндө арыз берген даярдоочу, экспорттоочу же жүк жөнөтүүчү экспорттоочу Тараптын текшерүүчү органынын талабы боюнча ушул Эрежелерге ылайык товардын чыккан жерин тастыктоо үчүн зарыл болгон бардык документтерди жана маалымдарды берүүгө милдеттүү.
6. Товардын чыккан жери жөнүндө декларациянын көчүрмөсү, ошондой эле товардын чыккан жерин ырастоочу аны менен байланышкан ар кандай документтер даярдоочуда, экспорттоочуда же жүк жөнөтүүчүдө товардын чыккан жери жөнүндө мындай декларацияга кол коюлган датадан тартып үч (3) жылдан кем эмес сакталат.
7. Товардын чыккан жери жөнүндө декларация басма түрүндө жол-жоболоштурулууга жана анын атын жана фамилиясын көрсөтүү менен товарды даярдоочунун, экспорттоочунун же жүк жөнөтүүчүнүн өкүлү тарабынан өз колу менен кол коюлууга тийиш.
[bookmark: bookmark73]14-берене
Чыккан жерин документтик түрдө тастыктоо талап кылынбаган учурлар
1. Мындай жеткирүү бир нече партиянын бөлүгү болуп саналбаган шартта эркин соода режимин алуу үчүн бажы наркы эки жүз (200) евро эквивалентинен ашпаган товарларды ташып келүүдө СТ-2 формасындагы товардын чыккан жери жөнүндө сертификатты же товардын чыккан жери жөнүндө декларацияны берүү талап кылынбайт, бул СТ-2 формасындагы товардын чыккан жери жөнүндө сертификатты же товардын чыккан жери жөнүндө декларацияны берүүдөн баш тартуу ыкмасы катары негиздүү каралышы мүмкүн.
2. Ушул Эрежелердин 17-беренесинде көрсөтүлгөн Товарлардын чыккан жерин сертификациялоо жана верификациялоонун электрондук тутуму (мындан ары «ТЧСВЭТ»)  иштелип чыгып, киргизилген учурда СТ-2 формасындагы товардын чыккан жери жөнүндө сертификаттын түп нускасы товарларды бажылык декларациялоодо кагаз жүзүндө берилбеши мүмкүн. Мындай учурда СТ-2 формасындагы товардын чыккан жери жөнүндө мындай сертификаттын датасы жана номери бажы декларациясында көрсөтүлүүгө тийиш.
3. Импорттоочу Тараптын бажы органында эркин соода режими билдирилген товардын келип чыгышына карата негиздүү шектенүүлөр болгон жана (же) ТЧСВЭТте камтылган маалыматта дал келбестик табылган учурда же ТЧТВЭСте тиешелүү маалымат жок болгон учурда импорттоочу Тараптын бажы органы СТ-2 формасындагы товардын чыккан жери жөнүндө сертификаттын түп нускасын кагаз жүзүндө берүүнү талап кылышы мүмкүн.
[bookmark: bookmark75]15-берене
Административдик кызматташуу

Ушул Эрежелерге ылайык СТ-2 формасындагы товардын чыккан жери жөнүндө сертификаттар берилгенге чейин Тараптар Евразия экономикалык комиссиясы жана Сербия Республикасынын Финансы министрлиги – Бажы башкармалыгы аркылуу төмөнкүлөрдү алмашышат:
(a) СТ-2 формасындагы товардын чыккан жери жөнүндө сертификаттардын бланктарынын жана СТ-2 формасындагы товардын чыккан жери жөнүндө сертификаттардын кошумча барактарынын үлгүлөрү менен (аларды коргоонун өзгөчөлүктөрү жөнүндө маалымдарды көрсөтүү менен);
(b) ыйгарым укуктуу органдардын мөөрлөрүнүн издеринин үлгүлөрү менен (алардын аныктыгын бир беткей идентификациялоого мүмкүндүк бериш үчүн үлгүлөрү анык жана так болууга тийиш);
(c) ыйгарым укуктуу органдардын аталыштары жана даректери жөнүндө маалымат менен;
(d) верификациялоочу органдардын аталыштары жана даректери жөнүндө маалымат менен.
2. Ушул берененин 1-пунктунда көрсөтүлгөн үлгүлөргө жана маалыматтарга тиешелүү ар кандай өзгөртүүлөр Евразия экономикалык комиссиясына жана Сербия Республикасынын Финансы министрлигине - Бажы башкармалыгына күн мурунтан эле ушундай тартипте жеткирилүүгө тийиш.
Мындай кабарлоодо Тараптардын ыйгарым укуктуу органынын жаңы мөөрлөрү пайдаланыла баштаган дата жөнүндө маалымат, ошондой эле алар мурда жиберилген кайсы мөөрлөрдүн ордуна же ага кошумча катары колдонула тургандыгы жөнүндө түшүндүрмөлөр камтылууга тийиш.
Ушул берененин 1 жана 2-пункттарында көрсөтүлгөн маалыматтарды алмашуу англис же орус тилдеринде жүргүзүлүүгө тийиш.
3. Ушул берененин 1 жана 2-пункттарында көрсөтүлгөн маалыматтар берилбесе жана (же) ушул берененин 1 жана 2-пункттарында каралган талаптарга ылайык келбеген маалыматтар берилсе, ташылып келинүүчү товарларга карата эркин соода режими берилбейт.
4. Тараптардын бажы органдары СТ-2 формасындагы товардын чыккан жери жөнүндө сертификаттарды жана товардын чыккан жери жөнүндө декларацияларды тандалма негизде же мындай бажылык документтердин аныктыгына же аларда камтылган маалымдардын тууралыгына карата негиздүү шектенүүлөр болгондо кийин верификациялоону жүзөгө ашырат.
5. Ушул берененин 4-пунктунда көрсөтүлгөн учурларда импорттоочу Тараптын бажы органы текшерүүчү органга СТ-2 формасындагы товардын чыккан жери жөнүндө сертификаттын аныктыгын жана (же) аларда камтылган маалымдардын тууралыгын ырастоо, ошондой эле кошумча же тактоочу маалымдарды, анын ичинде товарлардын чыккан жеринин критерийинин аткарылышы жөнүндө маалымдарды жана (же) СТ-2 формасындагы товардын чыккан жери жөнүндө сертификат берилген документтердин, анын ичинде үчүнчү жакка берилген коммерциялык документтердин (жазуулар, инвойстор, контракт ж.б.) көчүрмөлөрүн берүү боюнча негизделген суроо-талап менен кайрылууга укуктуу.
Верификациялоо жөнүндө суроо-талапка СТ-2 формасындагы товардын чыккан жери жөнүндө текшерилүүчү сертификаттын (товардын чыккан жери жөнүндө декларациянын) көчүрмөсү тиркелет.
Верификациялоо жөнүндө суроо-талап англис же орус тилдеринде жүргүзүлөт.
Верификациялоо жөнүндө суроо-талапта аны берүүнүн себептери жана (же) тандоонун негизинде верификациялоо учурларын кошпогондо, СТ-2 формасындагы товардын чыккан жери жөнүндө сертификаттагы (товардын чыккан жери жөнүндө декларация) кайсы маалыматтар туура эмес болушу мүмкүн экендигин көрсөткөн башка кошумча маалыматтар көрсөтүлөт.
6. Импорттоочу Тараптын бажы органы тарабынан ушул берененин 5-пунктуна ылайык верификациялоочу органга суроо-талап жөнөтүлгөн учурда верификация верификациялоочу орган тарабынан мүмкүн болушунча кыска мөөнөттө жүзөгө ашырылууга тийиш жана анын жыйынтыктары жөнүндө маалымат суроо-талап жиберилген датадан тартып алты (6) айдан кечиктирилбестен суроо-талап жөнөткөн бажы органына жиберилүүгө тийиш.
Өзгөчө учурларда экспорттоочу тарап верификациялоо жөнүндө суроо-талап жиберген импорттоочу Тараптын бажы органына верификация жүргүзүү үчүн мөөнөттү эки (2) айга узартуу жөнүндө негиздүү өтүнүч менен кайрыла алат. Мындай суроо-талап ушул пункттун биринчи абзацында көрсөтүлгөн алты (6) айдын ичинде жиберилүүгө тийиш.
Верификациялоонун жыйынтыктары документтердин түп нуска экендигин жана конкреттүү товарлар Тараптан чыгарылган товарлар катары каралышы мүмкүн экендигин, ошондой эле ушул Эрежелердин башка талаптары аткарылып жаткандыгын бир беткей көрсөтүүгө тийиш.
СТ-2 формасындагы товардын чыккан жери жөнүндө сертификатты жокко чыгаруу жөнүндө чечим кабыл алынган же товардын чыккан жери жөнүндө декларация жараксыз деп табылган учурда экспорттоочу Тараптын верификациялоочу органы мындай чечим жөнүндө импорттоочу Тараптын бажы органына мүмкүн болушунча кыска мөөнөттө маалымдайт.
7. Импорттоочу Тараптын бажы органы ушул пункттун үчүнчү абзацында көрсөтүлгөн Тартипке ылайык алынган даректерди пайдалануу менен электрондук почта аркылуу экспорттоочу Тараптын верификациялоочу органына верификациялоо жөнүндө суроо-талаптын көчүрмөсүн жөнөтүүгө тийиш
Экспорттоочу Тараптын верификациялоочу органы верификация жөнүндө суроо-талап жөнөткөн импорттоочу Тараптын бажы органына электрондук почта боюнча келип түшкөн суроо-талапты алгандыгын токтоосуз тастыктайт.
Тараптардын бажы органдары жана верификациялоочу органдары өз ара аракеттенүү ыкмалары жана ушул Эрежелерге ылайык верификациялык жол-жоболордун алкагында дайындарды алмашууда колдонула турган электрондук даректер жөнүндө маалымат алмашышат.
8. Эгерде верификациянын алынган натыйжалары СТ-2 формасындагы товардын чыккан жери жөнүндө сертификаттардын (товардын чыккан жери жөнүндө декларациялардын) аныктыгын жана аларда камтылган маалымдардын тууралыгын аныктоого мүмкүндүк бербесе, ошондой эле эгерде кошумча же тактоочу маалымдар, анын ичинде товарлардын чыккан критерийинин аткарылышы жөнүндө маалымдар, анын негизинде СТ-2 формасындагы товардын чыккан жери жөнүндө сертификат берилген документтердин көчүрмөлөрү берилбесе, эркин соода режими берилбейт.
[bookmark: bookmark76]16-берене
 Көчмө текшерүү

1. Эгерде импорттоочу Тараптын бажы органы ушул Эрежелердин 15-беренесинде көрсөтүлгөн верификациянын жыйынтыктарына канааттанбаса, мындай орган өзгөчө учурларда экспорттоочу Тараптан текшерилүүчү жактын ушул Эрежелердин 12 жана 13-беренелеринде көрсөтүлгөн документтерин изилдөө жана (же) товарларды өндүрүүдө пайдаланылуучу жайларын (аймактарын) кароо максатында көчмө текшерүү жүргүзүүнү талап кылышы мүмкүн.
2. Көчмө текшерүү экспорттоочу Тараптын аймагында текшерилүүчү жактын товарларынын жана (же) аларды өндүрүү шарттарынын текшерилүүчү жактын жайгашкан жерине жана (же) товарларды өндүрүүдө пайдаланылуучу жайларга (аймактарга) баруунун ушул эрежелеринин талаптарына шайкештигин текшерүү максатында импорттоочу жана экспорттоочу Тараптардын компетенттүү органдарынын кызматкерлеринен турган текшерүүчү топ тарабынан жүргүзүлөт.
Товарлары көчмө текшерүү жүргүзүүнүн предмети болгон экспорттоочу Тараптын товарларын экспорттоочу жана (же) өндүрүүчү ушул беренени колдонуу максаттары үчүн текшерилүүчү жак болуп эсептелет.
Аларга карата көчмө текшерүү жүргүзүү суралган жана товардын чыккан жери жөнүндө документтер таризделген товарлар ушул беренени колдонуу максаттары үчүн көчмө текшерүү жүргүзүү предмети болуп эсептелет.
Көчмө текшерүү экспорттоочу Тараптын мыйзамдарын сактоо менен жүргүзүлүүгө тийиш.
3. Көчмө текшерүү жүргүзүү үчүн импорттоочу Тараптын бажы органы экспорттоочу Тараптын верификациялоочу органына мындай текшерүү жүргүзүүгө өзүнүн ниети жөнүндө жазуу жүзүндөгү суроо-талапты (мындан ары «көчмө текшерүү жөнүндө суроо-талап») жиберүүгө тийиш.
4. Көчмө текшерүү жөнүндө суроо-талап негиздүү, мүмкүн болушунча толук болууга жана башкалардан тышкары төмөнкүлөрдү камтууга тийиш:
(a) суроо-талап жиберген импорттоочу Тараптын бажы органынын аталышы;
(b) текшерилип жаткан жактын аталышы;
(c) сунуш кылынган көчмө текшерүүнүн предмети, анын ичинде товарлар жана алардын чыккан жери менен байланышкан негиздүү шектенүүлөр жөнүндө маалымдар;
(d) көчмө текшерүүгө катыша турган компетенттүү органдардын өкүлдөрү жөнүндө алдын ала маалымат;
(e) көчмө текшерүү жүргүзүүнүн зарылдыгын негиздеген башка кошумча маалыматтар.
5. Экспорттоочу тараптын верификациялоочу органы көчмө текшерүү жөнүндө суроо-талап жөнөтүлгөн датадан тартып алтымыш (60) күндүн ичинде көчмө текшерүү жүргүзүүгө макулдугу жөнүндө же баш тартуу жөнүндө жазуу жүзүндө жооп жөнөтүүгө тийиш.
Экспорттоочу Тарап көрсөтүлгөн мезгилде текшерилүүчү жактан көчмө текшерүү жүргүзүүгө макулдугу же баш тартуусун алууга тийиш. Текшерилүүчү жак көчмө текшерүүнү жүргүзүүдөн баш тартуу – импорттоочу Тараптын бажы органы тарабынан тиешелүү товарлар үчүн эркин соода режимин берүүдөн баш тартуу үчүн негиз катары карала тургандыгы жөнүндө маалымдалууга тийиш.
6. Эгерде ушул берененин 3-пунктунда көрсөтүлгөн суроо-талап жөнөтүлгөн датадан тартып алтымыш (60) күндүн ичинде ушул берененин 5-пунктунда көрсөтүлгөн жооп алынбаса же көчмө текшерүү жүргүзүүдөн баш тартылса, көчмө текшерүү жөнүндө суроо-талап жиберген импорттоочу Тарап көчмө текшерүү суралган мурда ташып киргизилген товарларга эркин соода режимин берүүдөн баш тартат.
7. Көчмө текшерүү жазуу жүзүндөгү макулдукту алган датадан тартып алтымыш (60) күндүн ичинде башталууга жана ылайыктуу мөөнөттө, бирок мындай жазуу жүзүндөгү макулдукту алган датадан тартып жүз элүү (150) күндөн кечиктирилбестен аяктоого тийиш.
8. Экспорттоочу жана импорттоочу Тараптардын компетенттүү органдары, ошондой эле текшерилүүчү жак көчмө текшерүүнү жүргүзүүдө текшерүүчү топко зарыл болгон көмөк көрсөтүүгө тийиш.
Эгерде көчмө текшерүү жүргүзүү учурунда текшерилүүчү жак же текшерилүүчү Тараптын башка жактары тарабынан мындай текшерүүнү жүргүзүүгө мүмкүн болбогон тоскоолдуктар түзүлсө, импорттоочу Тарап көчмө текшерүүнүн предмети болуп саналган товарларга карата эркин соода режимин берүүдөн баш тартууга укуктуу. Бул маалымат көчмө текшерүүнүн жыйынтыктары жөнүндө отчетто көрсөтүлүүгө тийиш.
9. Көчмө текшерүү учурунда текшерүүчү топ текшерилүүчү жактан ар кандай документтерди жана маалымдарды, анын ичинде көчмө текшерүүнүн предметине тиешеси бар бухгалтердик документтерди суратууга укуктуу.
10. Көчмө текшерүүнүн жыйынтыгы англис тилинде көчмө текшерүүнүн жыйынтыгы жөнүндө отчет формасында таризделет.
Көчмө текшерүүнүн жыйынтыгы жөнүндө отчетто жок дегенде төмөнкү маалыматтар камтылууга тийиш:
- көчмө текшерүүнү жүргүзгөн компетенттүү органдардын аталыштары, анын ичинде текшерүүчү топтун мүчөлөрүнүн аты-жөнү жана кызмат орду;
- текшерилип жаткан жактын аталышы;
- текшерүүнүн предмети болуп саналган товарлар жөнүндө маалымдар;
- көчмө текшерүү жүргүзүү мөөнөттөрү;
- көчмө текшерүү жүргүзүү үчүн негиздер, анын ичинде текшерилүүчү товардын келип чыгышынан алгачкы шектенүүлөрдүн баяндалышы, көчмө текшерүү жүргүзүүгө жазуу жүзүндөгү макулдуктун маалымдаректери;
- текшерүү жүргүзүлгөн жайлар жана (же) аймактар жөнүндө маалымат;
- зарыл болсо, текшерилүүчү товарларга карата иш жүзүндө жүзөгө ашырылуучу өндүрүштүк процесстин сыпаттамасы;
- көчмө текшерүү жүргүзүүнүн жыйынтыгы боюнча текшерилүүчү товардын ушул Эрежелердин талаптарына шайкештигин же ылайык эместигин күбөлөндүрүүчү жыйынтыктар (тыянактар).
11. Көчмө текшерүүнү жүзөгө ашыруучу текшерүүчү топ текшерилип жаткан жакка жазуу жүзүндөгү макулдукту алган датадан тартып эки жүз (200) күндөн кечиктирбестен мындай текшерүүнүн жыйынтыгы жөнүндө отчет жөнөтүүгө тийиш.
12. 	Импорттоочу Тарап көчмө текшерүү жөнүндө суроо-талап жөнөтүлгөн күндөн тартып көчмө текшерүүнүн жыйынтыгы алынганга чейин (көчмө текшерүүнүн жыйынтыгы жөнүндө отчет бекитилгенге чейин) көчмө текшерүүнүн предмети болуп эсептелген товарларга карата эркин соода режимин берүүнү убактылуу токтото алат. Мындай убактылуу токтотулган учурда аталган товарларды чыгаруу импорттоочу Тараптын мыйзамдарынын талаптарына ылайык эркин соода режимин бербестен жүзөгө ашырылат.
Эркин соода режими импорттоочу Тараптын мыйзамдарына ылайык көчмө текшерүүнүн предмети болуп саналган товарлар ушул Эрежелердин талаптарына жооп берээрин күбөлөндүргөн көчмө текшерүүнүн жыйынтыгынын негизинде берилүүгө тийиш.
Көчмө текшерүүнүн предмети болуп саналган товарлардай эле сыпаттамага ээ болгон жана көчмө текшерүүнүн предмети болуп саналган товарларды өндүрүүчү тарабынан өндүрүлгөн же ошол эле экспорттоочу тарабынан сатылган, Гармонизацияланган тутумдун ошол эле коду менен классификацияланган товарлар ушул пункттун максаттары үчүн окшош товарлар болуп эсептелет.
13. Импорттоочу Тараптын өкүлдөрүнүн көчмө текшерүүгө катышуусуна байланышкан текшерүү тобунун бардык чыгымдары импорттоочу Тарап тарабынан төлөнүүгө тийиш.
[bookmark: bookmark77]17-берене
Товарлардын чыккан жерин сертификациялоонун жана верификациялоонун электрондук тутумун иштеп чыгуу жана киргизүү
1. Тараптар ушул Макулдашуу күчүнө кирген датадан тартып эки (2) жылдан кечиктирбестен ТЧСВЭТ киргизүүгө умтулушат.
2. ТЧСВЭТ Тараптардын ыйгарым укуктуу органдары менен бажы органдарынын ортосунда СТ-2 формасындагы товардын чыккан жери жөнүндө берилген сертификаттар тууралуу маалымат алмашууну уюштурууга негизделген. Мындай маалымат алмашуу төмөнкүлөрдүн мүмкүндүгүн камсыз кылууга тийиш:
(a) товарларды электрондук формада бажылык декларациялоодо СТ-2 формасындагы товардын чыккан жери жөнүндө сертификаттын кагаз жүзүндөгү түп нускасын импорттоочу Тараптын бажы органына бербөө;
(b) импорттоочу Тараптын бажы органына экспорттоочу Тараптын ыйгарым укуктуу органы тарабынан берилүүчү СТ-2 формасындагы товардын чыккан жери жөнүндө сертификаттардын аныктыгын жана мазмунун верификациялоону жүзөгө ашыруу;
3. ТЧСВЭТны иштеп чыгуу жана ишке киргизүү максатында Макулдашуунун мамлекеттери эксперттик жумушчу топту түзүшөт.
4. ТЧСВЭТнын алкагында маалымат алмашууну ишке ашыруу эрежелери, анын ичинде техникалык шарттар өзүнчө таризделет.
[bookmark: bookmark80]18-берене
Товардын чыккан жери жөнүндө сертификатты толтуруунун тартиби жана талаптары
1. СТ-2 формасындагы товардын чыккан жери жөнүндө сертификат басма түрүндө (төмөндө көрсөтүлгөн учурлардан тышкары) англис же орус тилинде, коргоочу торчосу  бар  же коргоочу түстүү аянты А4 форматындагы (210 х 297 мм) тыгыздыгы  25 г/кв.м кем эмес жана типографиялык ыкма менен даярдалган бланкта таризделет жана толтурулат.
2. СТ-2 формасындагы товардын чыккан жери жөнүндө сертификатта адамдардын колтамгаларынын факсимилесин пайдаланууга, өчүрүүлөрдүн, ошондой эле ыйгарым укуктуу орган күбөлөндүрбөгөн оңдоолордун жана (же) толуктоолордун болушуна жол берилбейт.
3. СТ-2 формасындагы товардын чыккан жери жөнүндө сертификатка оңдоолор жана (же) толуктоолор жаңылыш маалымдарды чийүү жана мөөр басуу же оңдолгон маалыматтарды кол менен киргизүү жолу менен киргизилет, алар СТ-2 формасындагы товардын чыккан жери жөнүндө сертификатты мурда берген ыйгарым укуктуу органдын мөөрү менен күбөлөндүрүлөт.
4. СТ-2 формасындагы товардын чыккан жери жөнүндө сертификат төмөнкү талаптарга ылайык толтурулат:
(a) 1-графада «Consignor/exporter (name and address)» («Жүк жөнөтүүчү/экспорттоочу (аталышы жана дареги)» жүк жөнөтүүчүнүн (экспорттоочунун) аталышы, анын толук дареги жана өлкөсү көрсөтүлөт. Эгерде жүк жөнөтүүчү жана экспорттоочу ар башка жактар болсо, анда жүк жөнөтүүчү (аталышы жана дареги) экспорттоочунун атынан (аталышы жана дареги) («тапшырма боюнча») иш алып бараарын көрсөтүү зарыл. Эгерде жүк жөнөтүүчү (экспорттоочу) жеке жак болсо, анын фамилиясы, аты, дареги көрсөтүлөт;
(b) 2-графада «Consignee/importer (name and address)» («жүк алуучу/импорттоочу (аталышы жана дареги)») жүк алуучунун (импорттоочунун) аталышы, анын толук дареги жана өлкөсү көрсөтүлөт. Эгерде жүк алуучу жана импорттоочу ар башка жактар болсо, анда жүк алуучу (аталышы жана дареги) импорттоочунун атынан (аталышы жана дареги) («тапшырма боюнча») иш алып бараарын көрсөтүү көрсөтүү зарыл. Эгерде жүктү алуучу (импорттоочу) жеке жак болуп саналса, анын фамилиясы, аты, дареги көрсөтүлөт;
(c) 3-графада «Means of transport and route (as far as known)» («транспорт каражаттары жана жол жүрүү маршруту (белгилүү болгондой)») транспорт каражаттары жана жол жүрүү маршруту белгилүү болгондой көрсөтүлөт;
(d) 4-графада СТ-2 формасындагы товардын чыккан жери жөнүндө сертификаттын каттоо номери, СТ-2 формасындагы товардын чыккан жери жөнүндө сертификат берген Тарап жана СТ-2 формасындагы товардын чыккан жери жөнүндө сертификат арналган Тарап көрсөтүлөт. Каттоо номерин кол менен же штамп коюу менен киргизүүгө жол берилет;
(e) 5-графада «For official use» («Кызматтык белги коюу үчүн») товарды ташып чыгуучу, транзит жана (же) алуучу мамлекеттердин компетенттүү органдарынын кызматтык белгилери кол менен киргизилет же штамп менен коюлат, ошондой эле зарыл болгон учурда төмөнкүдөй жазуулар жазылат: «Duplicate» же «Дубликат», «Issued instead of certificate Form CT-2» же «СТ-2 формасындагы сертификаттын ордуна берилди», «Issued retrospectively» же «Кийин берилген», «Issued on the basis of certificate Form CT-2» же «СТ-2 формасындагы сертификаттын негизинде берилген» жана башка жазуулар. Кол менен киргизилген жазуулар ушул берененин 3-пунктунда каралган тартипте күбөлөндүрүлөт;
(f)  6-графада «№» товардын катар номери көрсөтүлөт;
(g) 7-графада «Number and kind of packages» («Орундардын саны жана таңгактын түрү») товардын орундарынын саны жана таңгагынын түрү көрсөтүлөт;
(h)  8-графада «Description of goods» («Товардын сыпаттамасы») товардын коммерциялык аталышы жана бажылык декларациялоо максаттары үчүн билдирилген товарга карата бир орундуу идентификациялоону жүргүзүүгө мүмкүндүк берүүчү башка маалымдар көрсөтүлөт. 8-графада толтуруу үчүн орун жетишсиз болгон учурда белгиленген тартипте толтурулуучу (колу, мөөрү менен күбөлөндүрүлгөн жана СТ-2 формасындагы товардын чыккан жери жөнүндө сертификаттын 4-графасында көрсөтүлгөн ошол эле каттоо номери бар) СТ-2 формасындагы товардын чыккан жери жөнүндө сертификаттын кошумча барагын (барактарын) (кошумча барактын бланкы ушул Эрежелердин тиркемесинде берилген) пайдаланууга жол берилет;
(i)  9-графада «Origin criterion» («Келип чыгуу критерийи») төмөнкү келип чыгуу критерийлери көрсөтүлөт:
«Р» - товар толугу менен Тарапта өндүрүлгөн;
«Y» - товар Тарапта жетиштүү иштетилген (кайра иштетилген), мында экспорттолуучу товардын наркындагы чет өлкөдөн алынган пайдаланылган материалдардын наркынын пайыздык үлүшү көрсөтүлөт (мисалы, «Y15%»);
«Рк» - товар кумулятивдик принципке ылайык келип чыккан деп таанылат.
Билдирилген ар бир товар үчүн 9-графада келип чыгуунун өзүнчө критерийи көрсөтүлүүгө тийиш;
(j) 10-графада «Quantity of goods» («Товардын саны») товардын брутто салмагы (килограмм менен) жана (же) товардын башка сандык мүнөздөмөлөрү көрсөтүлөт;
(k) 11-графада «Number and date of invoice» («Эсеп-фактуранын номери жана датасы») СТ-2 формасындагы товардын чыккан жери жөнүндө сертификат берилип жаткан товарлардын бардык эсеп-фактураларынын (инвойсторунун) номерлери жана даталары көрсөтүлөт;
(l) 12-графада «Certification» («Күбөлүк») ыйгарым укуктуу органдын аталышы жана дареги көрсөтүлөт, анын мөөрү жана СТ-2 формасындагы товардын чыккан жери жөнүндө сертификат (дубликат) берилген дата, ошондой эле СТ-2 формасындагы товардын чыккан жери жөнүндө сертификатты (дубликат) күбөлөндүрүүгө ыйгарым укуктуу адамдын колу, фамилиясы жана аты (аты-жөнү) коюлат. Ыйгарым укуктуу адамдын датасын, ошондой эле фамилиясын, атын (аты-жөнүн) өз колу менен же штамп коюу менен киргизүүгө жол берилет;
Мөөрдө Тараптардын ыйгарым укуктуу органынын толук аталышы жөнүндө дайындар англис же орус тилдеринде болсо, мындай маалымдарды бул графада кошумча көрсөтүү милдеттүү болуп саналбайт.
Мөөр зарыл болгон учурда анын аныктыгын идентификациялоону жүзөгө ашырууга мүмкүндүк берүүчү так оттиск менен болууга тийиш.
(m) 13 - графада «Declaration by the applicant» («Арыз ээсинин декларациясы») товар толук өндүрүлгөн же жетиштүү иштетилген (кайра иштетилген) өлкө (ЕАЭБге мүчө мамлекет же Сербия Республикасы), товарлардын чыккан жери жөнүндө маалымдарды күбөлөндүргөн дата көрсөтүлөт жана арыз ээсинин мөөрү (бар болсо), анын колу, фамилиясы жана аты көрсөтүлөт. Датаны, ошондой эле арыз ээсинин фамилиясын жана атын кол менен же штамп коюу менен киргизүүгө жол берилет.
5. СТ-2 формасындагы товардын чыккан жери жөнүндө сертификаттын бланкынын арткы бетине толтурууга жол берилбейт.

[bookmark: bookmark82]19-берене
 Өткөөл жоболор

Ушул Макулдашуу күчүнө кирген датадан тартып бир (1) жылдын ичинде ыйгарым укуктуу органдар Тараптар пайдалануучу жана ушул Эрежелердин 1-тиркемесинде белгиленген формалардан айырмаланган СТ-2 формасындагы товардын чыккан жери жөнүндө сертификаттарды колдоно алышат. СТ-2 формасындагы товардын чыккан жери жөнүндө мындай сертификаттарды толтуруу ушул Эрежелердин 18-беренесинде белгиленген талаптарды эске алуу менен жүзөгө ашырылат.



№ 1 ТИРКЕМЕ
товарлардын чыккан жерин аныктоо эрежелерине
СТ-2 формасындагы товардын чыккан жери жөнүндө сертификаттын, ошондой эле ага кошумча барактын формасы
I. СТ-2 формасындагы товардын чыккан жери жөнүндө сертификаттын формасы
(орус тилинде)
	1.  Жөнөтүүчү/экспорттоочу (аталышы жана дареги )
	4. №
Товардын чыккан жери жөнүндө сертификат СТ-2 формасы

	2.  Жүктү алуучу/импорттоочу (аталышы жана дареги)
	Берилди
(өлкөнүн аталышы)
Берүү үчүн
(өлкөнүн аталышы)

	3.  Транспорт каражаттары жана маршруттук каттам (белгилүү болгондой)
	5.  Кызматтык белгилер үчүн

	6. №
	7.  Орундардын саны жана таңгактын түрү
	8. Товардын сыпаттамасы
	9. Келип чыгуу критерийи
	10.  Товардын саны
	11.Эсеп-фактуранын номери жана датасы

	
	
	
	
	
	

	12. Күбөлүк
Ушуну менен жүргүзүлгөн контролдун негизинде арыз ээсинин декларациясы чындыкка ылайык келээри ырасталат
	13. Арыз ээсинин декларациясы
Төмөндө кол койгон адам жогоруда көрсөтүлгөн маалыматтар чындыкка ылайык келээрин, бардык товарлар толугу менен 
(өлкөнүн аталышы)
өндүрүлгөндүгүн же толук иштетүүдөн (кайра иштетүүдөн) өткөндүгүн жана алар мындай товарларга карата белгиленген келип чыгуу талаптарына жооп берерин билдирет

	Кол тамга Дата Мөөр
	Кол тамга Дата Мөөр



(англис тилинде)
	1. Consignor/exporter (name and address)
	
	4. №
	
	

	
	
	
	
	Certificate of origin Form CT-2

	2. Consignee/importer (name and address)
	
	Issued in

	
	
	
	
	(country)
	

	
	
	
	For submission to
	
	

	
	
	
	(country)

	3. Means of transport and route (as far as known)
	5. For official use

	6. №
	7. Number and kind of packages
	8. Description of goods
	9. Origin criterion
	10. Quantity of goods
	11. Number and date of invoice

	
	
	
	
	
	

	12. Certification
It is hereby certified, on the basis of control carried out, that the declaration by the applicant is correct
	13. Declaration by the applicant
The undersigned hereby declares that the above details are correct: that all goods were produced or underwent sufficient processing in

	
	
	
	(country)
	

	
	
	
	and that they comply with the origin requirements specified for these goods

	Signature Date
	Stamp
	Signature
	Date
	Stamp

II. СТ-2 формасындагы товардын чыккан жери жөнүндө сертификатка кошумча барактын формасы 
(орус тилинде)
	6. №
	7.  Орундардын саны жана таңгактын түрү
	8. Товардын сыпаттамасы
	9.  Келип чыгуу критерийи
	10.  Товардын саны
	11.  Эсеп-фактуранын номери жана датасы

	
	
	
	
	
	

	
	
	
	
	
	

	
	
	
	
	
	

	12. Күбөлүк
	
	13.  Арыз ээсинин декларациясы
Төмөндө кол койгон адам жогоруда көрсөтүлгөн маалыматтар чындыкка ылайык келээрин, бардык товарлар толугу менен 

	

	Ушуну менен жүргүзүлгөн контролдун негизинде арыз ээсинин декларациясы чындыкка ылайык келээри ырасталат
	
	

	
	

	
	

	
	
	

	
	
	
	
	

	
	
	
	(өлкөнүн аталышы)
	

	
	
	
	өндүрүлгөндүгүн же толук иштетүүдөн (кайра иштетүүдөн) өткөндүгүн жана алар мындай товарларга карата белгиленген келип чыгуу талаптарына жооп берерин билдирет

	
	
	
	

	Кол тамга  Дата   
	Мөөр
	Кол тамга 
	Дата
	Мөөр 




(на английском языке)
	6. 7. Number and № kind of packages
	8. Descripti on of goods
	9. Origin criterion
	10. Quantity of goods
	11. Number and date of invoice

	
	
	
	
	

	12. Certification
It is hereby certified, on the basis of control carried out, that the declaration by the applicant is correct
	13. Declaration by the applicant
The undersigned hereby declares that the above details are correct: that all goods were produced or underwent sufficient processing in

	
	
	
	(country)
and that they comply with the origin requirements specified for these goods

	Signature Date Stamp
	Signature
	Date
	Stamp





№ 2 ТИРКЕМЕ
Товарлардын чыккан жерин аныктоо эрежелерине
ТОВАРДЫН ЧЫККАН ЖЕРИ ЖӨНҮНДӨ ДЕКЛАРАЦИЯ
Товарлардын чыккан жери жөнүндө декларация – бул өндүрүүчү, экспорттоочу же жүк жөнөтүүчү тарабынан англис же орус тилдеринде төмөндө жазуу түрүндө жасалган товар чыгарылган өлкө жөнүндө билдирүү. 
In English:
The exporter	1 declares that the country of origin of goods covered by this
document is	2 .
3
Date, Signature
Notes:
“1” - name of the exporter, producer or consignor of goods in accordance with accompanying documents;
“2” - name of country of origin of goods;
“3” - signature, surname and name of authorized representative of producer, exporter or consignor.
Орус тилинде:
Экспорттоочу 	«1» бул документте аталган товарлардын чыккан өлкөсү деп, 	жарыялайт «2».
«3»
Дата, колу
Эскертүү:
«1» - товарды коштоочу документтерге ылайык товарларды даярдоочунун, экспорттоочунун же жүк жөнөтүүчүнүн аталышы көрсөтүлөт.
«2» - товар чыгарылган өлкөнүн аталышы көрсөтүлөт.
«3» - даярдоочунун, экспорттоочунун же жүк жөнөтүүчүнүн ыйгарым укуктуу өкүлүнүн колу, фамилиясы жана аты көрсөтүлөт.

[bookmark: bookmark84]4-ТИРКЕМЕ
ДЕМПИНГГЕ КАРШЫ ИЛИКТӨӨЛӨРДӨ НОРМАЛДУУ НАРКТЫ АНЫКТОО ЖӨНҮНДӨ ЖОБО
Тараптар төмөнкүлөр тууралуу макулдашышты:
Демпингге каршы иликтөөлөрдү жана ар кандай кийинки демпингге каршы жол-жоболорду, анын ичинде кайра карап чыгууларды жүргүзүү максатында, бир дагы Тарап Демпингге каршы макулдашуунун 2-беренесинин 2.7-пунктуна же ТСБМ 1994 1-тиркемесинде камтылган ТСБМ 1994 VI беренесинин 1-пунктуна карата экинчи Кошумча жобого (Эскертүүлөр жана кошумча жоболор) ылайык экспорттоочу Тараптын ички рыногунда керектөө үчүн арналган, жарым-жартылай же толугу менен суррогат өлкөнүн дайындарына негизделген окшош товарлардын нормалдуу наркын аныктоонун эч кандай методикасын колдонбойт.
Демпингге каршы иликтөөлөрдү жана кайра карап чыгууну кошкондо, ар кандай кийинки демпингге каршы аракеттерди жүргүзүү максатында, эгерде иликтөөнү жүргүзгөн орган рыноктордун иштешинин өндүрүш факторлорунун өзгөчөлүктөрүнө байланыштуу төмөнкүдөй тыянакка келсе, бир дагы Тарап экспорттоочу Тараптын ички рыногунда керектөө үчүн арналган окшош товарларды экспорттоочулардын жана (же) өндүрүүчүлөрдүн коромжулары жөнүндө дайындарды эсепке албоого же оңдоп-түзөөгө мүмкүндүк берген эч кандай методиканы колдонбойт:
(a) окшош товардын рыногунда «өзгөчө рыноктук кырдаал» бар деген; жана (же)

(b) изилдөө объектисинин – товарды экспорттоочулардын жана (же) өндүрүүчүлөрдүн документтеринде белгиленген коромжулар изилдөө объектисин – товарды өндүрүү жана сатуу менен байланышкан коромжуларды жетиштүү же акылга сыярлык деңгээлде чагылдырылган эмес, ошол эле учурда документтер бул экспорттоочулар же өндүрүүчүлөр иш жүзүндө тарткан чыгымдарга жетиштүү көлөмдө дал келет жана  аны чагылдырат.
[bookmark: bookmark86]5 ТИРКЕМЕ
ТАЛАШ-ТАРТЫШТАРДЫ ЧЕЧҮҮ
[bookmark: bookmark88]1-берене
 Максаттары
Бул тиркеменин максаты мүмкүн болушунча өз ара алгылыктуу чечимге жетишүү үчүн ушул Макулдашуунун алкагында келип чыккан талаш-тартыштарды чечүүнүн натыйжалуу, иштиктүү жана транспаренттик механизмин түзүү болуп саналат
[bookmark: bookmark89]2-берене
 Аныктамалар

Бул Тиркеменин максаттары үчүн:
(a) «Арбитраждык панель» ушул Тиркеменин 8-беренесине ылайык түзүлгөн Арбитраждык панелди билдирет;
(b) «Талаш-тартыштын Тараптары» даттануу берген Тарапты (доогер Тарап) жана даттануу берилген Тарапты (жоопкер тарап) билдирет. Евразия экономикалык бирлигине мүчө мамлекеттер жана Евразия экономикалык бирлиги биргелешип же жекече түрдө талаш-тартыштын Тарабы катары чыга алышат. Акыркы учурда, эгерде чара Евразия экономикалык бирлигине мүчө мамлекет тарабынан кабыл алынса, анда талаш-тартыштын Тарабы Евразия экономикалык бирлигине мүчө мамлекет болууга тийиш, ал эми чара Евразия экономикалык бирлиги тарабынан кабыл алынса, анда ал талаш-тартыштын Тарабы болууга тийиш;
(c) «Доогер Тарап» даттануу берген тарапты билдирет;
(d) «Жоопкер Тарап» ага карата даттануу берилген Тарапты билдирет;
(e) «Арбитр» ушул Тиркеменин 8-беренесине ылайык түзүлгөн Арбитраждык панелдин мүчөсүн билдирет;
(f) «Төрага» Арбитраждык панелдин төрагасынын ролун аткарган арбитрди билдирет;
(g) «Ассистент» арбитрди дайындоо шарттары боюнча изилдөө жүргүзгөн же арбитрге жардам берген адамды билдирет;
(h) «Күндөр» календардык күндөрдү, анын ичинде дем алыш жана майрам күндөрүн билдирет.
[bookmark: bookmark90]3-берене
Колдонуу чөйрөсү

Эгерде ушул Макулдашууда башкасы каралбаса, ушул Тиркеменин жоболору, эгерде Тараптардын бири экинчи Тараптын чаралары ушул Макулдашуунун жоболорунда каралган анын милдеттенмелерине каршы келет деп же экинчи Тарап ушул Макулдашуу боюнча өз милдеттенмелерин аткарбай жатат деп эсептесе, Тараптардын ортосунда ушул Макулдашуунун жоболорун талкуулоодо жана/же колдонууда келип чыккан ар кандай талаш-тартыштарга карата колдонулууга тийиш.
[bookmark: bookmark91]4-берене
 Маалыматтык өз ара аракеттенүү

Ушул Макулдашуунун алкагында келип чыккан ар кандай талаш-тартыштарга тиешелүү кандай болбосун процесстик документти Евразия экономикалык бирлигине мүчө мамлекеттердин арасына жана Евразия экономикалык бирлигине таратуу ушул Макулдашуу боюнча жана/же 1994-жылдын 15-апрелиндеги Дүйнөлүк соода уюмун түзүү жөнүндө Марракеш макулдашуусу боюнча купуялуулук жөнүндө жоболорду бузуу катары каралышы мүмкүн эмес.
[bookmark: bookmark92]5-берене
 Консультациялар

1. Талаш-тартыштын Тараптары өз ара алгылыктуу чечимди иштеп чыгуу максатында консультациялар жолу менен ушул Тиркеменин 3-беренесинде эскертилген кайсы болбосун маселе боюнча кандай гана талаш-тартыш болбосун, аны чечүү үчүн бардык күч-аракетин жумшоого милдеттенишет.
2. 	Консультацияларды өткөрүүгө суроо-талап жоопкер Тарапка ушул Макулдашуунун 29-беренесине ылайык дайындалган анын байланыш пункту аркылуу жазуу жүзүндө жөнөтүлөт жана аны берүү үчүн негиздерди камтууга, анын ичинде талаш-тартыштын предмети болуп саналган ар кандай чараларды же башка маселелерди аныктоого, ошондой эле даттануунун фактологиялык жана укуктук негизин баяндоого тийиш. Биргелешкен комитетке мындай суроо-талаптын жөнөтүлгөндүгү тууралуу маалымат берилүүгө тийиш.
3. Эгерде консультацияларды өткөрүүгө суроо-талап ушул берененин 2-пунктуна ылайык жөнөтүлсө, жоопкер Тарап суроо-талапты алган күндөн тартып 10 (он) күндүн ичинде жазуу жүзүндө өз убагында ага жооп берүүгө жана өз ара алгылыктуу чечимди иштеп чыгуу үчүн суроо-талапты алган күндөн тартып отуз (30) күндүн ичинде доогер Тарап менен ак ниеттүү кызматташуу ниети менен консультацияга кирүүгө тийиш.
4. Кийинкиге калтырууга болбой турган учурларда, анын ичинде тез бузулуучу товарларга карата консультациялар суроо-талапты алган күндөн тартып он беш (15) күндүн ичинде жүргүзүлөт.
5. Ушул берененин 3 жана 4-пункттарында көрсөтүлгөн мөөнөттөр талаш-тартыштын Тараптарынын макулдашуусу боюнча оңдолушу мүмкүн.
6. Консультациялардын жүрүшүндө талаш-тартыштын ар бир Тарабы ушул Макулдашууну аткарууга жана колдонууга таасир этиши мүмкүн болгон колдонуудагы же болбосо болжолдонгон чара же башка кырдаал кандай тартипте болбосун толук көлөмдө белгиленишин камсыз кылуу үчүн жетиштүү факт жүзүндөгү маалыматты берүүгө тийиш.
7. Консультациялар, атап айтканда, бардык ачыкка чыгарылган маалыматтар жана тиешелүү териштирүүлөрдүн жүрүшүндө талаш-тартыштын Тараптары тарабынан кабыл алынган бардык позициялар купуя болуп саналат жана кийинки кандай гана болбосун териштирүүнүн алкагында талаш-тартыштын Тараптарынын кайсынысынын болбосун укуктарын кемсинтпейт. Талаш-тартыштын Тараптары ар кандай купуя же кызматтык маалымат менен кайрылууга тийиш, ал маалыматтар  менен консультациялардын жүрүшүндө менен мындай маалыматтарды берген Тараптын тартиби боюнча  алмашуу жүргүзүлөт. 
8. Ушул берене боюнча консультациялардын жүрүшүндө талаш-тартыштын ар бир Тарабы аларга алардын компетенттүү өкмөттүк органдарынын же консультациянын предмети болуп саналган маселе боюнча тиешелүү билимге/тажрыйбага ээ болгон башка жөнгө салуучу органдардын кызматчыларынын катышуусун камсыз кылууга тийиш.
9. Консультациялар талаш-тартыш Тараптарынын башка макулдашуусу жок болгон учурда жоопкер Тараптын аймагында өткөрүлөт. Талаш-тартыштын Тараптарынын макулдашуусу боюнча сүйлөшүүлөр байланыштын кандай болбосун жеткиликтүү техникалык каражаттарын пайдалануу менен жүргүзүлүшү мүмкүн.
[bookmark: bookmark93]6-берене
[bookmark: bookmark94]Ортомчулук, элдештирүү же медиация
1. Тараптар ушул Тиркеме боюнча талаш-тартышты чечүүнүн ар кандай жол-жобосунун каалаган этабында ортомчулук, элдештирүү же медиацияга кайрылууга укуктуу. Ортомчулук, элдештирүү же медиацияга эки Тараптан тең каалаган убакта башталышы же токтотулушу же жокко чыгарылышы мүмкүн.
2. Анын алкагында ортомчулук, элдештирүү же медиация жол-жоболору ишке ашырылган териштирүүлөр, атап айтканда, мындай териштирүүлөрдүн жүрүшүндө талаш-тартыштын Тараптары ээлеген позициялар купуя болуп саналат жана кийинки ар кандай териштирүүлөрдөгү талаш-тартыштын кайсы Тарабы болбосун укуктарын бузбайт.
[bookmark: bookmark95]7-берене
Арбитраждык панелди түзүү жөнүндө суроо-талап
1. Ушул тиркеменин 5-беренеси же ушул Тиркеменин 6-беренесинде каралган медиация боюнча консультацияларды өткөрүүгө суроо-талап берген доогер Тарап Арбитраждык панелди түзүүнү жазуу жүзүндө суроого укуктуу, эгерде:
(a) Жоопкер Тарап ушул Тиркеменин 5-беренесинин 3 же 4-пункттарына ылайык белгиленген мөөнөттөрдү сактабаса;
(b) талаш-тартыштын Тараптары ушул тиркеменин 5-беренеси боюнча консультациялар алтымыш (60) күндүн ичинде же кийинкиге калтырууга болбогон учурларда, анын ичинде тез бузулуучу товарларга карата ушул Тиркеменин 3-беренесинин 5-пунктунда эскертилген консультацияларды өткөрүүгө суроо-талапты алган датадан тартып отуз (30) күндүн ичинде талаш-тартышты чечүүгө жардам берген жок деген биргелешкен тыянакка келишсе; же
(c) Жоопкер Тарап ушул тиркеменин 5-беренесине ылайык консультациялардын жүрүшүндө иштелип чыккан өз ара алгылыктуу чечимди аткарбаса.
2. Арбитраждык панелди түзүүгө суроо-талап жоопкер Тарапка ушул Макулдашуунун 29-беренесине ылайык дайындалган анын байланыш пункту аркылуу жазуу жүзүндө жөнөтүлөт, ал эми Биргелешкен комитет мындай суроо-талаптын жиберилгендиги жөнүндө кабарланууга тийиш. Доогер Тарап өзүнүн суроо-талабында талаш-тартыштын предмети болуп саналган конкреттүү чараны аныктоого жана мындай чара даттануунун фактологиялык жана укуктук негизин жетишерлик так чагылдырууга мүмкүндүк берген тартипте ушул Макулдашууда каралган жоболорду кандайча бузаарын түшүндүрүүгө тийиш. Жоопкер Тарап суроо-талапты алган датаны көрсөтүү менен доогер Тарапка кабарлама жөнөтүү аркылуу суроо-талаптын алынгандыгын токтоосуз тастыктоого тийиш, ошол эле учурда Биргелешкен комитет мындай суроо-талапты алгандыгы жөнүндө кабарланууга тийиш.
3. Эгерде талаш-тартыштын Тараптары Арбитраждык панелди түзүүгө суроо-талап алган күндөн тартып жыйырма (20) күндүн ичинде башкача макулдашышпаса, анда Арбитраждык панелдин ыйгарым укуктары болуп төмөнкүлөр саналат:
 «Бир тараптан Евразия экономикалык бирлигинин жана ага мүчө мамлекеттердин, экинчи тараптан Сербия Республикасынын ортосундагы эркин соодалашуу жөнүндө макулдашуунун тийиштүү жоболорунун негизинде, ушул Макулдашуунун 5-тиркемесинин 7-беренесине ылайык Арбитраждык панелди түзүүгө суроо-талапта көрсөтүлгөн маселени иликтөө, каралып жаткан чаранын ушул Макулдашуунун 5-тиркемесинин 3-беренесинде эскертилген жоболорго ылайыктуулугу жөнүндө чечим чыгаруу жана кандай болбосун алынган жыйынтыктардын жана сунуштамалардын негизги негиздемесин жана тиешелүү жоболордун колдонулуу фактыларын аныктоого жана ушул Макулдашуунун 12-тиркемесинин 5-беренесине ылайык баяндама түзүүгө».
Эгерде талаш-тартыштын Тараптары Арбитраждык панелдин башка ыйгарым укуктарын макулдашышса, алар мындай милдеттерди ушул берененин 3-пунктунда белгиленген мөөнөттө Арбитраждык панелге жеткирүүгө тийиш.
4. Кечиктирүүгө жол бербеген учурларда, анын ичинде тез бузулуучу товарларга карата талаш-тартыштын Тараптары Арбитраждык панелди түзүү процессин тездетүү үчүн мүмкүн болушунча бардык күч-аракетин жумшоого тийиш.
[bookmark: bookmark97]8-берене
Арбитраждык панелди түзүү жана уюштуруу 
1. Арбитраждык панель үч (3) арбитрден турат.
2. Жоопкер Тарап тарабынан Арбитраждык панелди түзүүгө суроо-талап алган датадан тартып отуз (30) күндүн ичинде талаш-тартыштын ар бир Тарабы арбитрди дайындайт.
Бардык арбитрлер:
(a) 	укук, эл аралык соода чөйрөсүндө, ушул Макулдашууда камтылган башка чөйрөлөрдө же эл аралык соода макулдашууларынан келип чыккан талаш-тартыштарды чечүү жаатында билимге жана/же тажрыйбага ээ болууга тийиш;
(b) объективдүүлүк, калыстык, ак ниеттүүлүк жана акыл-эстүүлүк принциптерин так сактоо менен шайланууга тийиш;
(c) талаш-тартыштын эч бир Тарабына көз каранды болбоого, алардын аффилирленген жактары болбоого же алардын нускамаларына ылайык аракеттенбөөгө тийиш;
(d) өз милдеттерин жеке аткарууга, эч бир уюмдун же Өкмөттүн нускамаларын аткарбоого же талаш-тартыштын эч бир Тарабынын Өкмөтүнүн аффилирленген жактары болбоого тийиш;
(e) талаш-тартыштын Тараптарына алардын көз карандысыздыгына же калыстыгына негиздүү шектенүүлөргө негиз боло турган, анын ичинде каралып жаткан маселе боюнча кызыкчылыктардын тикелей же кыйыр кагылышууларына тиешелүү болгон ар кандай маалыматты ачыкка чыгарууга тийиш;
(f) Сербия Республикасы менен да, Евразия экономикалык бирлигине мүчө мамлекеттер менен да дипломатиялык мамиледе турган мамлекеттердин жарандары болууга тийиш; жана
(g) тигил же бул сапатта, анын ичинде ушул тиркеменин 6-беренесине ылайык өткөн талаш-тартыш менен эч кандай байланышта болбоого тийиш.
3. Экинчи арбитр дайындалган күндөн тартып он беш (15) күндүн ичинде дайындалган арбитрлер өз ара макулдашуу боюнча – анын талапкерлигин четке кагууга мүмкүндүк бербеген, төмөнкү критерийлердин бирине жооп берген Арбитраждык панелдин Төрагасын шайлап алууга тийиш: 
(a) Евразия экономикалык бирлигине мүчө мамлекеттин же Сербия Республикасынын жараны статусуна ээ; же
(b) Евразия экономикалык бирлигине мүчө мамлекеттин же Сербия Республикасынын аймагында туруктуу жашаган жери бар.
4. Эгерде зарыл дайындоолор ушул берененин 2-пунктунда көрсөтүлгөн мөөнөттөрдө жүзөгө ашырылбаса, талаш-тартыштын кайсы Тарабы болбосун талаш-тартыштын Тараптарынын башка макулдашуусу жок болгон учурда, БУУнун Эл аралык сотунун (мындан ары «Эл аралык сот») Төрагасын дайындоочу жак катары чыгуу үчүн чакырууга укуктуу. Эгерде Эл аралык соттун төрагасы Евразия экономикалык бирлигине мүчө мамлекеттин же Сербия Республикасынын жараны болуп саналса же өзүнүн дайындоо функциясын аткара албаса, зарыл дайындоолорду жүзөгө ашыруу суроо-талабы Эл аралык соттун вице-төрагасына же Евразия экономикалык бирлигине мүчө мамлекеттин же Сербия Республикасынын жараны болуп эсептелбеген жана жакты дайындоо функциясын аткарууга жөндөмдүү Эл аралык соттун улуктугу боюнча андан кийинки кызмат адамына жөнөтүлөт.
5. Эгерде ушул берене боюнча дайындалган арбитр талаш-тартышты чечүү жол-жобосунун жүрүшүндө кызмат ордунан бошотулса же милдеттерин аткаруу мүмкүнчүлүгүнөн ажыратылса, ушул берененин 2-пунктунда белгиленген тартипте он беш (15) күндүн ичинде арбитрдин укук улантуучусу дайындалат, мында укук улантуучуга бардык ыйгарым укуктар берилет жана ага алгач дайындалган арбитрдин бардык милдеттери жүктөлөт. Териштирүүнүн алкагында колдонулуучу бардык мөөнөттөр арбитр кызмат ордунан бошотулган же анын милдетин аткаруу мүмкүнчүлүгүнөн ажыраган күндөн тартып жана мындай арбитрди алмаштыруучу адамды тандоо күнүнө чейин токтотулат.
6. Арбитраждык панелдин уюштуруу датасы деп Арбитраждык панелдин Төрагасы өзүнүн дайындалышын кабыл алган күн таанылат.
[bookmark: bookmark99]9-берене
 Арбитраждык панелдин функциялары

1. Ушул тиркеменин 8-беренесине ылайык түзүлгөн Арбитраждык панель төмөнкү функцияларга ээ:
(a) анын кароосуна коюлган маселеге, анын ичинде иш боюнча фактыларга, талаш-тартыштын Тараптары шилтеме кылган ушул Макулдашуунун жоболорунун колдонулушуна жана жоопкер Тарап тарабынан ушул Макулдашуу боюнча анын милдеттенмелери сакталбаган фактынын болушуна объективдүү баасын берет; 
(b) өзүнүн чечимдеринде жана баяндамаларында белгиленген фактыларды, анын кароосуна берилген талаш-тартышты чечүү үчүн зарыл болгон ар бир алынган жыйынтыктардын жана токтомдордун негизги негиздемесин өзүнүн кароосу боюнча аныкталган тартипте баяндайт;
(c) талаш-тартыштын Тараптары менен туруктуу негизде консультация кылат жана талаш-тартыштын өз ара алгылыктуу чечимин иштеп чыгуу үчүн адекваттуу мүмкүнчүлүктөрдү берет;
(d) талаш-тартыш Тараптарынын суроо-талабы боюнча анын акыркы баяндамасы аркылуу кандай болбосун кабыл алынуучу чаралардын жана/же пайданы токтото туруунун ылайыктуулугун аныктайт.
2. Ушул тиркеме боюнча уюштурулган Арбитраждык панель ушул Макулдашуунун жоболорун эл аралык коомдук укукту чечмелөөнүн жалпы таанылган ченемдерине ылайык чечмеленүүгө тийиш. Арбитраждык панелдин отчеттору жана токтомдору Тараптардын ушул Макулдашууда айтылган жоболордо каралган укуктарын жана милдеттенмелерин толуктай албайт же кемсинтпейт.
[bookmark: bookmark100]10-берене
Арбитраждык панелдин иштөө жол-жобосу
1. Арбитраждык панелдин отурумдары ушул берененин жоболоруна ылайык өткөрүлөт.
2. Ушул берененин 1-пунктун эске алуу менен Арбитраждык панель талаш-тартыштын Тараптары менен макулдашууда талаш-тартыштын Тараптарын укканга жана өз талкууларына карата өзүнүн эрежелерин жана жол-жоболорун жөнгө салууга тийиш. Талаш-тартыш Тараптарынын суроо-талабы боюнча же өз демилгеси боюнча Арбитраждык панель талаш-тартыштын Тараптары менен макулдашылгандан кийин ушул берененин жоболоруна каршы келбеген кошумча эрежелерди жана жол-жоболорду кабыл алууга укуктуу.
3. Талаш-тартыштын Тараптары менен макулдашылгандан кийин Арбитраждык комиссия ал уюштурулгандан кийин он (10) күндүн ичинде Арбитраждык комиссиянын отурумдарынын графигин аныктоого тийиш. Кечиктирүүгө болбой турган, анын ичинде керектөө баасын жогото турган тез бузулуучу товарларга тиешелүү учурларда, Арбитраждык панель жана Тараптар процесстерди мүмкүн болушунча тездетүү үчүн бардык күч-аракетин жумшоого тийиш. Графикте талаш-тартыштын Тараптары жазуу жүзүндөгү документтерди берген так даталар камтылууга тийиш. Арбитраждык панель талаш-тартыштын Тараптары менен макулдашууда мындай графикке оңдоолорду киргизүүгө укуктуу.
4. Талаш-тартыштын Тараптарынын суроо-талабы боюнча же өзүнүн демилгеси боюнча Арбитраждык панель өз каалоосу боюнча маалымат издөөгө жана/же каалаган адамдан же органдан кандайдыр бир илимий же техникалык маселе боюнча консультация алууга укуктуу. Мындай маалыматты издөөнү жана/же мындай консультация алууну баштоодон мурда Арбитраждык панель ал талаш-тартыштын Тараптарына билдирүүгө тийиш. Мындай тартипте алынган ар кандай маалымат жана/же корутунду талаш-тартыштын Тараптарына бул боюнча өз комментарийлерин берүү үчүн берилүүгө тийиш. Эгерде Арбитраждык панель өз отчетун даярдоодо маалыматты жана/же консультациялардын жыйынтыктарын эске алса, ал ошондой эле мындай маалымат жана/же консультациялардын жыйынтыктары боюнча талаш-тартыштын Тараптарынын ар кандай комментарийлерин эске алууга милдеттүү. Консультациялардын маалыматы жана/же жыйынтыктары эч кандай юридикалык милдеттенмелерди талап кылбайт.
5. Эгерде Арбитраждык панель консенсуска келе албаса, мындай жол-жоболук чечимдер, алынган жыйынтыктар жана токтомдор көпчүлүк добуш менен кабыл алынышы мүмкүн болгон шартта Арбитраждык панель өзүнүн жол-жоболук чечимдерин, корутундуларын жана токтомдорун консенсус жолу менен иштеп чыгуу үчүн бардык күч-аракетин жумшайт. Арбитраждык панель өз отчетунда бир добуштан чечилбеген маселелер боюнча арбитрлердин ар кандай пикирлерин жарыялоого тийиш, бул учурда көпчүлүк же азчылыкта калган арбитрлердин инсандыгын ачыкка чыгарбайт.
6. Арбитраждык панелдин отурумдары, эгерде талаш-тартыштын тараптары башкача макулдашпаса, коомчулукка жеткиликтүү болбоого тийиш.
7. Талаш-тартыштын Тараптарына териштирүүнүн алкагында кандай гана болбосун чыгып сүйлөө, билдирүү же төгүндөө учурунда катышууга мүмкүнчүлүк берилүүгө тийиш. Арбитраждык панелдин талаш-тартышынын Тарабы жасаган ар кандай маалымат же жазуу жүзүндөгү сунуштар, анын ичинде баштапкы отчеттун сыпаттама бөлүгү боюнча ар кандай комментарийлер жана Арбитраждык панелдин суроолоруна жооптор талаш-тартыштын экинчи Тарабына да берилүүгө тийиш.
8. Арбитраждык панелдин талкуулары жана бул боюнча берилген документтер купуя сакталууга тийиш. Ички талкууларды өткөрүү үчүн Арбитраждык панель арбитрлер гана катышкан жабык отурумдардын алкагында чогулууга тийиш. Арбитраждык панель өзүнүн ассистенттерине да жыйындарына катышууга уруксат берүүгө укуктуу. Талаш-тартыштын Тараптары Арбитраждык панель тарабынан чакырылганда гана жыйналыштарга катыша алышат.
9. Бул Тиркемедеги эч нерсе талаш-тартыштын Тараптарына каралып жаткан маселе боюнча өз позициясын жарыялоого тоскоол боло албайт. Талаш-тартыштын Тарабы талаш-тартыштын экинчи Тарабы тарабынан Арбитраждык панелге берилген, талаш-тартыштын экинчи Тарабы купуя деп аныктаган маалыматты купуя сактоого тийиш. Талаш-тартыштын Тарабы экинчи Тараптын суроо-талабы боюнча жазуу жүзүндөгү документтерде камтылган, коомчулукка жарыяланышы мүмкүн болгон маалыматтын жашыруун эмес кыскача баяндамасын берүүгө тийиш.
10.  Угууларды өткөрүү орду талаш-тартыштын Тараптарынын өз ара макулдашуусу боюнча аныкталат. Макулдашуу жок болгон учурда угуулар талаш-тартыштын Тараптарынын борборлорунда кезектешип өткөрүлүүгө тийиш, мында биринчи угуу жоопкер Тараптын борборунда өткөрүлүүгө тийиш. Эгерде Евразия экономикалык бирлиги ушул Тиркеменин жоболоруна ылайык талаш-тартыштын Тарабы катары чыкса, орун алмашып өткөрүлүүчү тийиштүү угуулар Россия Федерациясынын Москва шаарында өткөрүлөт.
[bookmark: bookmark102]11-берене
Териштирүүнү токтото туруу жана токтотуу
1. 	Арбитраждык панель талаш-тартыштын Тараптарынын биргелешкен талабы боюнча мындай биргелешкен талапты алган датадан тартып катары менен он эки (12) айдан ашпаган мөөнөткө каалаган мезгилде өз ишин токтото турууга тийиш. Мындай учурда талаш-тартыштын Тараптары Арбитраждык панелдин Төрагасына жазуу жүзүндө биргелешип кабарлоого милдеттенишет, ал эми Биргелешкен комитетке мындай билдирүү маалымдалууга тийиш. Ушул убакыт аралыгында талаш-тартыштын каалаган Тарабы Арбитраждык панелге Арбитраждык панелдин Төрагасына жана талаш-тартыштын экинчи Тарабына жазуу жүзүндө кабарлама жөнөтүү менен анын ишин улантууга ыйгарым укук бере алат. Эгерде талаш-тартыштын Тараптары башкача макулдашпаса, Арбитраждык панелдин иши он эки (12) айдан ашык катары менен токтотулган учурда, анда Арбитраждык панелди түзүү укугу күчүн жоготот (жана талаш-тартышты жөнгө салуу жол-жобосу аяктайт). Арбитраждык панелдин иши ушул тиркеме боюнча белгиленген тиешелүү мөөнөткө токтотулган учурда Арбитраждык панелдин ишин токтото туруу мезгилине узартылат.
2. Арбитраждык панелдин иши Арбитраждык панелдин акыркы баяндамасына чейин талаш-тартыштын Тараптарынын биргелешкен талабы боюнча каалаган убакыт аралыгында токтотулат. Мындай учурда талаш-тартыштын Тараптары бул тууралуу Арбитраждык панелдин Төрагасына биргелешип кабарлоого милдеттенишет, ал эми Биргелешкен комитет мындай кабарлама тууралуу маалымдалууга тийиш.
[bookmark: bookmark104]12-берене
 Арбитраждык панелдин баяндамасы

1. 	Арбитраждык панелдин баяндамалары талаш-тартыштын Тараптары жок болгон учурда түзүлөт жана ушул Макулдашуунун тиешелүү жоболоруна, ага берилген документтерге жана талаш-тартыштын Тараптарынын жүйөлөрүнө, ошондой эле ушул тиркеменин 10-беренесинин 4-пунктуна ылайык берилген ар кандай маалыматтарга жана/же консультацияларга негизделет.
2. Арбитраждык панель өзүнүн баштапкы баяндамасын Арбитраждык панель уюштурулган датадан тартып токсон (90) күндүн ичинде же кечиктирүүгө болбой турган, анын ичинде тез бузулуучу товарларга тиешелүү учурларда алтымыш (60) күндүн ичинде берүүгө тийиш. Баштапкы баяндама сыпаттама бөлүгүнөн тышкары, Арбитраждык панелде белгиленген тиешелүү жоболордун колдонулушу жөнүндө фактыларды, маалымдарды, алынган ар кандай дайындардын негизги негиздемесин, панелдин сунуштамаларын жана анын корутундуларын камтууга тийиш.
3. Арбитраждык панель ушул берененин 2-пунктунда көрсөтүлгөн мөөнөттө өзүнүн баштапкы баяндамасын бере албайт деген тыянакка келген өзгөчө кырдаалдарда, Арбитраждык панелдин Төрагасы талаш-тартыштын Тараптарына жазуу жүзүндө анын баштапкы баяндамасын берүүнүн кечиктирилишинин себептери жана болжолдуу мөөнөтү жөнүндө кабарлоого тийиш жана Биргелешкен комитет мындай билдирүү жөнүндө кабардар болууга тийиш. Эгерде талаш-тартыштын Тараптары башкача макулдашпаса, ар кандай кечигүү отуз (30) күндөн ашпоого тийиш.
4. Эгерде талаш-тартыштын Тараптары башкача макулдашпаса, талаш-тартыштын кайсы Тарабы болбосун Арбитраждык панелдин баштапкы баяндамасы боюнча аны алган күндөн тартып он беш (15) күндүн ичинде өзүнүн жазуу жүзүндөгү комментарийлерин берүүгө укуктуу. Мындай жазуу жүзүндөгү комментарийлер боюнча өз кезегинде талаш-тартыштын экинчи Тарабы тарабынан да аларды алган датадан тартып алты (6) күндүн ичинде комментарий берилиши мүмкүн. Эгерде комментарийлер Тараптардын биринен да келип түшпөсө баштапкы баяндама акыркы баяндама катары каралууга тийиш.
5. Баштапкы баяндама боюнча талаш-тартыштын Тараптары берген ар кандай жазуу жүзүндөгү комментарийлерди карап чыккандан кийин жана ар кандай кошумча иликтөөлөрдү жүргүзгөндөн кийин, Арбитраждык панель талаш-тартыштын Тараптарына талаш-тартыш боюнча токтомду жана баштапкы чечимди камтыган өзүнүн акыркы баяндамасын, эгерде талаш-тартыштын Тараптары башкача макулдашпаса, баштапкы баяндама берилген датадан тартып отуз (30) күндүн ичинде берүүгө тийиш. Кечиктирүүгө болбой турган учурларда анын ичинде тез бузулуучу товарларга карата Арбитраждык панель, эгерде талаш-тартыштын Тараптары башкача макулдашпаса, алгачкы баяндама берилген датадан тартып он беш (15) күндүн ичинде өзүнүн акыркы баяндамасын берүү үчүн бардык күч-аракетин жумшоого тийиш.
6. Эгерде Арбитраждык панель көрсөтүлгөн мөөнөттү сактоо мүмкүн эместиги жөнүндө корутундуга келсе, Арбитраждык панелдин Төрагасы бул жөнүндө Тараптарга жазуу жүзүндө кечиктирүүнүн себептерин жана Арбитраждык панель акыркы баяндамасын берүүнү пландаштырган күндү көрсөтүү менен билдирүүгө тийиш. Арбитраждык панель, кандай гана жагдай болбосун, өзүнүн акыркы баяндамасын Арбитраждык панелдин түзүлгөн датадан тартып эң кеч дегенде жүз элүү (150) күндөн же кечиктирүүгө болбой турган учурларда, анын ичинде тез бузулуучу товарларга карата сексен (80) күндөн кечиктирбестен берүүгө тийиш.
7. Эгерде Арбитраждык панель өзүнүн акыркы баяндамасында жоопкер Тараптын чарасы ушул Макулдашууга ылайык келбегендигин аныктаса, анда панелдин белгилеген фактыларына жана токтомуна карама-каршылыкты жоюу сунушу камтылууга тийиш.
8. Талаш-тартыштын Тараптары, эгерде талаш-тартыштын тараптарынын бири да каршы болбосо, жашыруун маалыматты коргоо шартында, аны алган датадан тартып он беш (15) күндүн ичинде Арбитраждык панелдин жыйынтыктоочу баяндамасын коомчулукка жеткиликтүү кылууга тийиш. Мындай учурда баяндама талаш-тартыштын Тараптарына берилген датадан тартып жети (7) күндөн кийин жыйынтыктоочу баяндама ушул Макулдашуунун бардык Тараптарына берилүүгө тийиш.
9. Арбитраждык панелдин чечимдери жана баяндамалары, Тараптар тарабынан сөзсүз түрдө таанылууга тийиш. Арбитраждык панелдин токтому даттанууга жатпайт. Алар жеке жактарга же юридикалык жактарга карата эч кандай укуктарды же милдеттенмелерди жаратпайт.
[bookmark: bookmark105]13-берене
 Тактоого карата суроо-талап

1. Акыркы баяндаманы алган датадан тартып он (10) күндүн ичинде талаш-тартыштын Тарабы акыркы баяндамада келтирилген, Тарап эки ача мааниге ээ деп эсептеген ар кандай корутундуларды же сунуштарды тактоо үчүн Арбитраждык панелге жазуу жүзүндө суроо-талап жиберүүгө укуктуу. Арбитраждык панель мындай суроо-талапты алган датадан тартып он (10) күндүн ичинде суроо-талапка жооп берүүгө тийиш.
2. Ушул берененин 1-пунктуна ылайык суроо-талап жөнөтүү Арбитраждык панелдин башка чечими жок болгон учурда ушул тиркеменин 14-беренесинде жана 17-беренесинде айтылган мөөнөттөргө таасир этпөөгө тийиш.
[bookmark: bookmark106]14-берене
 Токтомдун аткарылышы

1. Талаш-тартыштын Тараптары Арбитраждык панелдин токтомун негизсиз кечиктирбестен аткаруу үчүн бардык зарыл чараларды көрүүгө тийиш.
2. Арбитраждык панелдин акыркы баяндамасын алган датадан тартып отуз (30) күндүн ичинде жоопкер Тарап төмөнкүлөр жөнүндө доогер Тарапка билдирүүгө тийиш:
(a) ушул берененин 1-пунктунда белгиленген милдеттенмелерди сактоо максатында ал көрүүгө ниеттенген чаралар жөнүндө; жана
(b) Арбитраждык панелдин акыркы токтомун аткаруу үчүн талап кылынган мөөнөт жөнүндө.
Мындай кабарлоо жөнүндө Биргелешкен комитет маалымалууга тийиш.

[bookmark: bookmark107]15-берене
 Акылга сыярлык мезгил

1. Арбитраждык панелдин токтомун токтоосуз сактоо мүмкүн болбогон учурда талаш-тартыштын Тараптары Арбитраждык панелдин акыркы баяндамасын аткаруу үчүн акылга сыярлык мезгилдин узактыгын макулдашуу үчүн күч-аракет жумшоого тийиш.
2. Талаш-тартыштын Тараптары убакыттын акылга сыярлык мезгили боюнча макулдашууга жетише албаган учурда ушул тиркеменин 14-беренесинин 2-пунктуна ылайык талаш-тартыштын кайсы Тарабы болбосун жазуу жүзүндө алгачкы түзүлгөн Арбитраждык панелден токтомду сактоонун акылга сыярлык мезгилинин узактыгын аныктоону өтүнүүгө укуктуу. Мындай суроо-талап бир эле учурда талаш-тартыштын экинчи Тарабына маалымдалууга, ал эми Биргелешкен комитетке анын жиберилгендиги жөнүндө маалымдалууга тийиш. Арбитраждык панель тиешелүү суроо-талапты алган датадан тартып отуз (30) күндүн ичинде талаш-тартыштын Тараптарына мындай аныктоо үчүн акылга сыярлык мезгилдин узактыгын жана негиздерин аныктоону камтыган өз чечимин берүүгө тийиш.
3. Эгерде Арбитраждык панель ушул берененин 2-пунктунда белгиленген мөөнөттө акылга сыярлык мезгилдин узактыгын аныктай албайт деген тыянакка келсе, анда ал талаш-тартыштын Тараптарына мындай чечимди кабыл алуу үчүн зарыл болгон болжолдуу мөөнөт менен кечиктирүүнүн себептери жөнүндө жазуу жүзүндө билдирүүгө тийиш. Эгерде талаш-тартыштын Тараптары башкача макулдашпаса, ар кандай кечиктирүү отуз (30) күндөн ашпоого тийиш.
4. Талаш-тартыштын Тараптары каалаган убакта Арбитраждык панелдин акыркы баяндамасын аткаруу боюнча эки тарапты тең канааттандырган чечимди издөөнү уланта алышат.
5. Жоопкер Тарап доогер Тарапка ушул Макулдашуу боюнча анын милдеттенмелерин сактабагандыгын четтетүү жана Арбитраждык панелдин токтомун сактоо үчүн көрүлгөн бардык чаралар жөнүндө акылга сыярлык убакыт бүткөнгө чейин кеминде отуз (30) күн мурда жазуу жүзүндө кабарлоого тийиш. Биргелешкен комитет мындай билдирүү жөнүндө маалымдалууга тийиш.
6. Талаш-тартыштын Тараптары акылга сыярлык мөөнөттү узартууга макулдашышы мүмкүн.
[bookmark: bookmark108]16-берене
 Сактоого сереп

1. 	Тараптардын ортосунда Арбитраждык панелдин акыркы баяндамасын сактоо үчүн көрүлүүчү ар кандай чаралардын шайкештигине байланыштуу талаш-тартыштар пайда болгон учурда  мүмкүн болушунча токтоосуз же ушул тиркеменин 15-беренесине ылайык аныкталган акылга сыярлык убакыт аралыгында доогер Тарап башында түзүлгөн Арбитраждык панелден бул маселе боюнча чечимди жазуу жүзүндө суроого укуктуу.
2. Ушул берененин 1-пунктуна ылайык суроо-талап Арбитраждык панелге төмөндө көрсөтүлгөн даталардын мурунку даталары келгенден кийин гана жөнөтүлүшү мүмкүн:
(a) ушул тиркеменин 15-беренесине ылайык аныкталган убакыттын акылга сыярлык мезгилинин бүткөн датасы; же
(b) мындай милдеттенмени сактоо үчүн жоопкер Тарап тарабынан көрүлгөн чаралардын баяндамасы камтылган ушул тиркеменин 14-беренесинин 1-пунктуна ылайык милдеттенменин сакталышы жөнүндө кабарлоону жоопкер Тарап доогер Тарапка жөнөткөн дата.
Суроо-талап талаш-тартыштын предмети болуп саналган конкреттүү чараны аныктоого жана мындай чара даттануунун укуктук негизин жетишерлик так чагылдырууга мүмкүндүк берген тартипте ушул Макулдашууда каралган жоболорду кандайча бузаарын түшүндүрүүгө тийиш.
3. Арбитраждык панель анын кароосуна берилген маселеге объективдүү баа берүүгө, анын ичинде төмөнкүлөргө объективдүү баа берүүгө тийиш:
(a) жоопкер Тарап тарабынан жасалган ар кандай имплементациялык аракеттердин иш жүзүндөгү аспекттерин; жана
(b) жоопкер Тарап тарабынан ушул тиркеменин 14-беренесинин 1-пунктуна ылайык милдеттенменин сакталышына.
4. Арбитраждык панель ушул берененин 1-пунктуна ылайык суроо-талапты алган датадан тартып отуз (30) күндүн ичинде талаш-тартыштын Тараптарына өз чечимин берүүгө тийиш. Баяндамада Арбитраждык панелдин чечими жана мындай чечимдин негиздери камтылууга тийиш.
5. Эгерде Арбитраждык панель ушул берененин 4-пунктунда белгиленген мөөнөттө баяндама бере албайт деген тыянакка келсе, анда мындай баяндаманы берүү үчүн зарыл болгон болжолдуу мөөнөт менен бирге кечиктирүүнүн себептери жөнүндө талаш-тартыштын Тараптарына жазуу жүзүндө кабарлоого тийиш. Эгерде талаш-тартыштын Тараптары башкача макулдашпаса, кандай гана кечигүү болбосун отуз (30) күндөн ашпоого тийиш.
6. Башында түзүлгөн Арбитраждык панелдин курамындагы арбитрлердин кайсынысы болбосун жеткиликсиз болгон учурда, ушул тиркеменин 8-беренесинде баяндалган жол-жоболор колдонулат.
[bookmark: bookmark109]17-берене
Сакталбаган учурдагы убактылуу чаралар
3. Эгерде жоопкер Тарап мүмкүн болушунча токтоосуз же ушул тиркеменин 15-беренесине ылайык аныкталган акылга сыярлык мөөнөттө Арбитраждык панелдин токтомун аткарбаса, же:
(a) ушул тиркеменин 14-беренесинде көрсөтүлгөн мөөнөттө же акылга сыярлык мөөнөт аяктаганга чейин сактоо максатында кандайдыр бир чара көрүлгөндүгү жөнүндө кабарлоо жөнөтпөсө;
(b) доогер Тарапка Арбитраждык панелдин токтомун аткарууну пландабагандыгын кабарласа; жана/же
(c) эгерде башында түзүлгөн Арбитраждык панель жоопкер Тарап ушул тиркеменин 14-беренесине ылайык Арбитраждык панелдин токтомун аткарган эмес деген тыянакка келсе,
Жоопкер Тарап доогер Тараптын суроо-талабы боюнча өз ара алгылыктуу убактылуу компенсацияны макулдашуу максатында консультацияга кирүүгө тийиш. Суроо-талапты алган датадан тартып жыйырма (20) күндүн ичинде мындай макулдашууга жетишилбесе, доогер Тарап жоопкер Тараптын жазуу жүзүндөгү кабарлоосунан кийин жоопкер Тараптын кызыкчылыгында ушул Макулдашууга ылайык берилүүчү, бирок Арбитраждык панель ушул Макулдашууга ылайык эмес деп таанылган эквиваленттүү өлчөмдө гана берилген жеңилдиктерди же башка жеңилдиктерди токтото турууга укуктуу. Мындай кабарлоо мындай токтото туруу күчүнө кирген датага чейин кеминде отуз (30) күн мурда жөнөтүлөт. Биргелешкен комитет мындай кабарлоо жөнүндө маалымдалууга тийиш.
	Кандай жеңилдиктерди токтото турууну тандап жатканда доогер Тарап биринчи кезекте ушул Макулдашууга ылайык берилген жеңилдиктерди же башка милдеттенмелерди токтото турууну ошол эле сектордо же ушул Макулдашууга ылайык келбеген Арбитраждык панель тарабынан таанылган чаранын таасирин сезген секторлордо кароого тийиш. Эгерде доогер Тарап ушул Макулдашууга ылайык берилген жеңилдиктердин же башка милдеттенмелердин колдонулушун токтото туруу көрсөтүлгөн сектордо же секторлордо иш жүзүндө мүмкүн эмес же натыйжасыз деп эсептесе, ал ушул Макулдашууга ылайык берилген жеңилдиктердин же башка милдеттенмелердин башка секторлордо колдонулушун токтото турууга укуктуу.
Мындай кабарлоону алган датадан тартып он беш (15) күндүн ичинде жоопкер Тарап башында түзүлгөн Арбитраждык панелден доогер Тарап ушул Макулдашууга ылайык келбеген чара катары доогер Тарап токтото турууга ниеттенген ушул Макулдашууга ылайык берилген жеңилдиктердин же башка жеңилдиктердин теңдештиги жөнүндө жана болжолдонгон токтото туруунун ушул берененин 1 жана 2-пункттарына ылайыктуулугу жөнүндө чечим кабыл алууну талап кылууга укуктуу. Арбитраждык панелдин токтому тиешелүү суроо-талапты алган датадан тартып отуз (30) күндүн ичинде берилүүгө тийиш жана Тараптар тарабынан милдеттүү түрдө таанылат. Арбитраждык панель өз токтомун бергенге чейин жеңилдиктер токтотулбайт. 
Ушул Макулдашууга ылайык берилген жеңилдиктердин же башка милдеттенмелердин колдонулушун токтото туруу убактылуу негизде колдонулат жана доогер Тарап төмөнкү учурга чейин гана колдонулат:
(a) Арбитраждык панелдин акыркы баяндамасын сактоо максатында кабыл алынган жана ушул Макулдашууга киргизилген жоболорго ылайык келбеген деп таанылган ар кандай чара жоопкер Тараптын мындай жоболорду сактоосун камсыз кылуу үчүн кайра чакыртылгыча же өзгөртүлгүчө;
(b) Арбитраждык панель токтомду ишке ашыруу боюнча чара ушул Макулдашуунун жоболоруна жана чечимге ылайык келет деген тыянакка келгиче; же
(c) Тараптар талаш-тартышты башкача тартипте жөнгө салмайын же өз ара алгылыктуу чечимге келгичекти.
5. Талаш-тартыштын Тараптарынын суроо-талабы боюнча алгачкы түзүлгөн Арбитраждык панель ушул Макулдашууга ылайык берилген жеңилдиктердин же башка милдеттенмелердин колдонулушун токтото тургандан кийин кабыл алынган ишке ашыруу боюнча ар кандай чаралардын анын акыркы баяндамасына ылайык келиши жөнүндө жана мындай токтомдордун негизинде, жеңилдиктердин колдонулушун токтото турууну жокко чыгаруу же өзгөртүү зарылдыгы жөнүндө чечим кабыл алууга тийиш. Арбитраждык панелдин токтомдору көрсөтүлгөн суроо-талапты алган датадан тартып отуз (30) күндүн ичинде кабыл алынат.
[bookmark: bookmark111]18-берене
 Жалпы жоболор

Ушул тиркемеге ылайык жөнөтүлүүчү бардык кабарламалар, суроо-талаптар жана жооптор жазуу жүзүндө түзүлөт.
[bookmark: bookmark112]19-берене
 Өз ара алгылыктуу чечим

1. Талаш-тартыштын Тараптары ушул Тиркеменин 3-беренесинде каралган ар кандай талаш-тартыш боюнча убакыттын кайсы мезгилинде болбосун өз ара алгылыктуу чечимге жетише алышат.
2. Эгерде өз ара алгылыктуу чечим Арбитраждык панелдин талаш-тартышты кароосунун жүрүшүндө же медиация жол-жобосунун алкагында жетишилсе, талаш-тартыштын Тараптары мындай чечимди тиешелүүлүгүнө жараша Арбитраждык панелдин Төрагасына же ортомчуга биргеликте жеткирүүгө милдеттенишет, ал эми Биргелешкен комитет мындай кабарлама жөнүндө маалымдалууга тийиш. Мындай кабарлама жөнөтүлгөндөн кийин Арбитраждык коллегия таркатылып, медиация жол-жобосу токтотулат.
3. Ар бир Тарап макулдашылган мөөнөттө өз ара алгылыктуу чечимди ишке ашыруу үчүн зарыл болгон чараларды көрүүгө тийиш.
4. Макулдашылган мөөнөт аяктаганга чейин чечимди ишке ашыруучу Тарап экинчи Тарапка өз ара алгылыктуу чечимди ишке ашыруу үчүн кабыл алынган кандай болбосун чара жөнүндө жазуу жүзүндө кабарлоого тийиш. 

 Мөөнөттөр
Ушул Тиркемеде белгиленген бардык мөөнөттөр, эгерде  тескери көрсөтмө болбосо, алар тиешелүү болгон иш-аракет жасалгандан же факт аткарылгандан кийинки (кабарлоо, билдирүү же сунуш алынган) датадан тартып календардык күндөр менен эсептелет. Эгерде мындай мөөнөттүн акыркы күнү адресат Тараптагы расмий майрамдык же жумушчу эмес күнгө туш келсе, мөөнөт мындай күндөн кийинки биринчи жумуш күнүнө чейин узартылат. Кандай гана мөөнөт болбосун өтүп жаткан мезгилинде келген расмий майрам же жумуш эмес күндөр мындай мөөнөттүн эсептелишине киргизилет.
Ушул тиркемеде белгиленген ар кандай мөөнөт талаш-тартыштын Тараптарынын өз ара макулдашуусу боюнча өзгөртүлүшү мүмкүн.
Арбитраждык панель убакыттын кайсы мезгилинде болбосун Тараптарга ушул тиркемеде эскертилген мөөнөттү мындай сунуш үчүн негиздерди көрсөтүү менен өзгөртүүнү сунуш кылууга укуктуу.

  Сыйлыктар жана чыгымдар

1. Эгерде талаш-тартыштын Тараптары башкача макулдашышпаса:
(a) талаш-тартыштын ар бир Тарабы өзү дайындаган арбитрдин бардык чыгымдарын, өз чыгымдарын жана Арбитраждык панелдин же медиациянын жол-жоболоруна катышуудан келип чыккан сот чыгымдарын өзүнө жүктөйт; жана
(b) Арбитраждык панелдин Төрагасынын, ортомчунун чыгымдары жана Арбитраждык панелдин териштирүүсүнө байланыштуу башка чыгымдар талаш-тартыштын Тараптарынын ортосунда бирдей үлүштө бөлүштүрүлөт.
2. Талаш-тартыш Тараптарынын суроо-талабы боюнча Арбитраждык панель ушул берененин 1-пунктунун (b) пунктчасында эскертилген чыгымдарды иштин конкреттүү жагдайларын эске алуу менен бөлүштүрүү жөнүндө чечим кабыл алууга укуктуу.

 Тили
1. Ушул Тиркеме боюнча бардык териштирүүлөр англис тилинде жүргүзүлөт жана түзүлөт.
2. Ушул Тиркеме боюнча териштирүүлөрдүн алкагында пайдалануу максатында берилген ар кандай документ англис тилинде түзүлөт. Эгерде кандайдыр бир документтин түп нускасы англис тилинен башка тилде түзүлсө, анда мындай документти берген талаш-тартыштын Тарабы мындай документтин англис тилине котормосун берүүгө тийиш.
